text:
कार्यक्रम एहि तरहे अछि.12 मई 2011 वृहस्पति दिन , शीतला माता मंदिर, लाजपत नगरभोर 10:30 बजे पूजाक शुभारम्भ12 बजे सं समुचित मैथिली सीतायण वाचन एवं प्रसाद वितरणसांझ 7:30 बजे धरि माँ जानकीक मैथिली कीर्तन आ भजन
नवका- पुरनका लेख सर्च करु...
दिल्ली मे सीतानवमी
अपना सभ साल भरि लsदsक सभ भगवान के पावनि-त्योहार... जयंती... अष्टमी... नवमी मनावौत छी. दूर्गापूजा... रामनवमी... कृष्ण जन्माष्टमी... महावीर जयंती... बुद्धजयंती... परशुराम जयंती... विश्वकर्मा पूजा... महाशिवरात्री आओर नहि जाने कोन-कोन? मुदा अपना सभ मैथिल जिनका सं सभ सं बेसि जुड़ल छी हुनका बिसरौने छी.
माँ जानकी मिथिलाक जननी छथि आ हुनके नाम सं मिथिलाक नाम अछि. माँ जानकी मिथिलाक धिया छलीह. मिथिलाक सीतामढ़ी मे प्रकट भेल छलीह. देश-दुनिया के कष्टके दूर करय लेल मिथिला मे अएलीह. मुदा दुनिया के कष्ट दूर करय वाली मां जानकी के हम सभ आई सिर्फ कष्टे मे याद करय छी.
हम सभ नीक सं सीतानवमी नहि मनाबय छी. कतेक लोक के एहि बारे मे पता सेहो नहि छनि. एहि बेर 12 मई के सीता नवमी अछि. हमरा सभ मैथिल के एहि पावनि के धूमधाम सं मनाबय के अछि. एकरा अहां मिथिलानी दिवस के रूप मे सेहो मना सकय छी.
एहि के लेल हमरा सभ के यूथ ऑफ मिथिला के धन्यवाद देबाक चाही जे एहि बात पर ध्यान द एकरा जोर-शोर सं मनाबय जा रहल छथिन्ह. एकर शुरूआत दिल्ली सं भ रहल अछि. सीता मैया विश्व मे धैर्य आ पतिव्रत धर्मक प्रतीक छथीह.
अहां सभ अपन-अपन गाम घर मे सेहो सभ गोटे मिलsक सीतानवमी मनाबी. एकरा बड़का स्तर पर मनाउ. छुट्टी लेबय पड़य त लिअ. पहिने मिथिलाक बड़ लोक आओर संस्था सभ सीतानवमी के राष्ट्रीय स्तर पर मनाबय के कोशिश मे लागल रहलाह. मुदा कामयाबी नहि मिललन्हि. एकरा अहां बदलि कs राखि दिअ.
आब यूथ ऑफ मिथिलाक प्रयास सं लगैत अछि ई संभव भ सकैत अछि. किएक त अखन धरि एहि सं जुड़ल मिथिलाक युवा जे ठानलाह ओ पूरा करलाह. चाहे सामा चकेवा होए आ जुड़शीतल. उम्मीद अछि एहि मे सेहो अहां सभक सहयोग मिलतन्हि.
एहि बेर एकर शुरुआत दिल्ली के लाजपत नगर स्थित शीतला माता मंदिर सं भ रहल अछि. 12 मई के गुरुवार अछि. एहि दिन 12 बजे सं राति के साढ़े आठ बजे धरि कई तरहक कार्यक्रम राखल गेल अछि.
अहां सभ के यूथ ऑफ मिथिला परिवार तरफ सं न्योत अछि जे सपरिवार आबि सीता मातापूजाक लाभ उठाऊ आ माँ सीताक आशीर्वाद संगे सीतायण वाचन के पुण्य कमाउ.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


c: text/html

text:
नवका- पुरनका लेख सर्च करु...
बुलंद भ रहल अछि मिथिला आवाज
लोक के बीच ई अखबार अपन जगह बना रहल अछि. लोक सभ आब पेपर वाला सं एहि अखबार के मांगि आओर खरीद रहल छथिन्ह.
मैथिली मे अखबार के जरूरत बड़ दिन सं महसूस भ रहल छल. एहि कमी के पूरा करय लेल
सीएम झा जी के जतेक प्रशंसा कएल जाए कम होएत.
ई जानतहुं कि अखबार-चैनल निकलनाए घाटा के सौदा अछि...एहि सं कोनो कमाई नहि भ सकैत अछि...सीएम झाजी ई रिस्क लेलखिन्ह... ई कोनो छोट गप नहि अछि.
मिथिलांचल मे जतय हिंदुस्तान... दैनिक जागरण... प्रभात खबर आओर आज जैसन जमल-जमाएल अखबार अछि ओतय एकटा नव अखबार... ओहि मे मैथिली मे लनाय बड़का रिस्क छल. मुदा मैथिली आओर मिथिलाक प्रति प्रेम के कारण सीएम झा जी एहि पेपर के शुरू करलाह.
सीएम झाजी सं तं मुलाकात नहि अछि... मुदा जेहिआ हुनका भेंट होएत... हम हुनका एहि लेल धन्यवाद जरूर देबन्हि.
मिथिला मे मैथिलीक हाल ई अछि जे एकर पढ़ाई-लिखाई एकदम सं चौपट अछि. स्कूल कॉलेज मे एकर पढ़ाई नहि के बराबर भ रहल अछि.
स्कूल मे क्लास 9-10 मे मैथिली अछि. मुदा पढ़ाई के ई हाल जे अहांके मोन अछि तं पढ़ु नहि तं नहि. सभसं पैघ गप ई अछि जे अहां पहिला सं आठवां तक मैथिली पढ़लहुं नहि... एकाएक नमा मे पढ़ब सं केना पढ़ब आ केना लिखब... नंबर कम आएत. नीक सं...सही सं लिख नहि पाएब.
एहन स्थिति जतय मैथिली पढ़य-लिखय वाला लोक के संख्या दिन पर दिन कम भ रहल होए...ओतय मैथिली मे दैनिक अखबार शुरू करनाय...करेजक काज आछि.
कागज...छपाई...बेचनाय...पत्रकार आओर आन लोकक वेतन...मकान...मशीनक खर्च देखल जाए तं लाखों टका के खेल अछि. पेपर चलानाए आसान काज नहि अछि.
एहि सभ के ध्यान मे रखितहं 14 दिसंबर 2012 के मिथिला आवाज अखबार शुरू भेल. शुरू मे तं पेपर मुफ्त मे बांटल गेल लोक के आदत लगाबय लेल... ई जनाबय लेल जे मिथिला आवाजो एकटा पेपर अछि.
शुरू मे लोक सभ के एकदम सं अजीब टाइप के लगलन्हि मैथिली मे अखबार. सभ दिन हिंदी...अंग्रेजी मे अखबार देखय के आदत लगि चुकल छलन्हि.
मुदा आब लोक के ओ आदत बदलि रहल छनि. आब ओ मिथिला आवाज अखबार के खोजय छथिन्ह.
एकर एकटा कारण एकरा जमीन सं जुड़ल होबाक अछि. एहि मे गाम-घर के खबर लोक के मिलय छनि. अपन भाषा मे अपन खबर मिलय छनि.
आधुनिक...नव तकनीक सं एकर प्रकाशन भ रहल अछि. वेब ऑफसेट मशीन सं छपाई भ रहल अछि जे एकरा नेशनल अखबार के समकक्ष राखैत अछि.
हिंदुस्तान...जागरण...प्रभात खबर सं कोनो कम नहि दिखायत अछि. रंगीत पेज रहैत अछि. अपन रिपोर्टर के संग वार्ता आओर हिंदुस्तान समाचार न्यूज एजेंसी के कारण देश-दुनिया के ताजा खबर लोक के पहुंचैत अछि.
क्वॉर्क एक्सप्रेस पर डिजायन होए के कारण एकर डिजायन...लेआउट सेहो नीक अछि. दरभंगा ऑफिस मे 50 टा सं बेसि पत्रकार मिथिला आवाज निकालय लेल जुटल रहल छथिन्ह.
पिछला दिन एकर ऑफिस जाए के मौका मिलल. जतय सोनू मिश्रा जी आओर कुमार शैलेन्द्र जी सं भेंट भेल. हमरा मिथिला आवाजक दफ्तर देखौलाह आओर काज के बारे मे बतौलाह.
सोनू जी मिथिला आवाजक पूरा कॉर्डिनेशन देखय छथिन्ह आओर शैलेन्द्र जी न्यूज एडिटर छथिन्ह.
सोनू जी बतौलाह जे एकर सर्कुलेशन दिन पर दिन बढ़ि रहल अछि...गाम-घर दिस एकर मांग बढि रहल अछि. लोक सभ के नीक रेस्पांस मिल रहल अछि.
हिनकर इहो कहनाए छलन्हि जे मिथिला आवाजक ईपेपर मैथिली भाषी लोक के बीच काफी हिट भ रहल अछि.
ई पेपर अहां एहि लिंक के क्लिक करि देख सकय छी- www.mithilaawaz.org
सोनू जी आओर शैलेन्द्र जीक इहो कहनाए छलन्हि जे अखबार के ओ ग्रामीण इलाका दिस पहुंचाबय के कोशिश मे लागल छथिन्ह जतेय मैथिली लोक के आत्मा बे बसैत अछि.
हिनकर इहो कहनाय छलन्हि जे धीरे-धीरे ई कोशिश भ रहल अछि जे पेपर किताबी टाइप के भारी-भरकम मैथिली टा नहि रहय... बोलचाल मे चलय वाला मैथिली टाइप के होए.
संपादकीय आ दोसर पैघ लेख...न्यूज मे एहन मैथिलीक इस्तेमाल भ रहल अछि जे मैथिली पढ़ाई-लिखाई नहि होए के कारण हमरा जैसन कइटा लोक नहि समैझि पाबय छथिन्ह.
एहि हिसाब सं अगर बोलचाल वाला मैथिली लिखय के कोशिश भ रहल अछि तं नीक खबर अछि. एहि सं मिथिला आवाज आओर बुलंद होएत.
1 टिप्पणी:

robotstxt: allowed

filter: keep


text:
कथा ::
गणनायक : साकेतानन्द
एकटा आदंकक लहरि हुनकर ढोंढ़ी लग देने ऊपर चढ़’ लगलनि। अपन माथ पर चुहचुहा आएल पसेना केँ अपन गमछी सँ पोछि क’ ओ एक बेर काल-वैसाखीक बिड़रो सन चलि जाइत एहि गाड़ी केँ देखलनि। लगलनि छीतन सदा केँ जे जँ बेसी काल धरि ओ खिड़कीक बाहर तकैत रहला तँ जरूर हुनकर माथ घूमि जेतनि आ बादहोसी घेर लेतनि। ओ आँखि मूनि लेलनि। आँखि मुनिते चारि रातिक जगरना आँखि मे कटकटाए लगलनि। भरिसक चारि मास भेल हेतै जमीन पर झँझट भेना। तहिया सँ भूखो पियास तिरोहित छनि, तँ निन्नक के लेखा करैत अछि। ...हुनका मोन पड़लनि, घराड़िक सटले पश्चिम चारि कट्ठाक बाड़ी। हुनका मोन पड़लनि ओकरा हासिल करबा मे भेल नतीजा। पूरा जोआनी गुदस्त भ’ गेलनि ओकरा अपन बनाब’ मे। ओ चरिकठवा हुनकर जवानीक निशानी छिअनि। ओही जमीन लए कैक बर्ख धरि ओ दरभंगा मे रिक्शा चलौलनि... नरे बाबूक बाप दिग्विजय बाबूक खबासी केलनि... राति-दिन, भरला-भादो आ सुखला चैत मे सब बापे-पूते ओकरा मे लागल रहला। तखन जा क’ खाधि आ झौंखी सँ भरल ओहि चरिकठवाक मुँह-कान बहरेलै। एकटा परती आ उस्सर धरतीक टुकड़ा तखन गलि क’ राँग बनल छल, आर जखन ओ धरती सोनाक टुकड़ा बनि गेलै अछि त’ सबहक गृद्ध-दृष्टि आब ओही पर लागल छै।
बड़ी काल बीत गेल। ओना ओ गाड़ी मे बैसल छल, जे काल-वैसाखीक बिड़रो सन दिल्ली दिस भागल जा रहल छलै, मुदा हुनकर मोन मे ओएह चरिकठवा अहुड़िया काटि रहल छलनि। मुदा समय ककर प्रतीक्षा करैत छै? छीतन जी नई दिल्ली प्लेटफार्म पर छलाह। हुनका मोन पड़लनि-कामेसर कहैत रहए, कहाँदन पनिजाब डिल्लिये भेने जाइ छै ? ओ स्टेशन सँ बाहर आबि जाइत छथि। आगाँ जनसमुद्र केँ अवाक देखैत ओ नई दिल्ली स्टेशनक बाहर ठाढ़ छथि। फेर आगाँ बढ़ि ई जनसमुद्रक अंग बनि जाइत छथि। फुटपाथ पर बढ़ल चल जाइत हुनका मोन भेलनि जे कत्तौ चूड़ा-दीहक दोकान भेटतनि तँ भरि पेट खैतथि। जेबी सँ चून-तमाकू बाहर कएलनि। ...नहि, जा धरि नरे बाबू सँ भेंट क’ सविस्तर कहि-सूनि नहि लेता, ताबे अन्न-जल नहि करता। छीतन सदाक चालि मे तेजी आबि गेलनि। तिलक ब्रिज धरि ओ खैनी चुनबिते आबि गेला। रामबरन सिंहक नंगटपनीक सजाइ दिएबाक सप्पत मोन मे अहुड़िया काट’ लगलनि। ओकर इशारा पर कोना हुनकर बेटा-भातिज मारि खेलक, बेइज्जत भेल! कोना क्षणहि मे भरि ठेहुन तमाकू केँ जोति क’ माँटि मे मिला देल गेल। फेर ओकरे इशारा पर कोना गामक दू टा लबरा नेता बनि क’ पंचैती करै लए आएल। कोना मामला कायम क’ लेलक। सब बात नरे बाबू केँ खोंइचा छोड़ा क’ कहथिन। रामबरन सिंह केँ की नरे बाबू नहि चिन्है छथिन ? केहन जालिया आदमी अछि से सभ केँ बुझल छै की। नरे बाबू जरूर एहि समय मे ठाढ़ हेथिन। फेर मोन पड़लनि वोट। हिनकर मेहनति देखि क’ नरे बाबू दस लोकक सोझाँ मे कहने रहथिन जे अहि परोपट्टा मे पिछड़ल जनताक माइन्जन छीतन जी छथि। हिनके राय विचार सँ काज हेतै। आखिर खान्दानी लोक कहलकै ककरा? जमीन्दार घरानाक पढ़ल-लिखल लोकक इएह तँ गुन छै। असली लोक केँ परेखबाक। ओहि बेर नरे बाबू ढेर वोट सँ जितला! आ तहिया सँ सब चुनाव जितैत अएलाह, सब चुनाव मे सबटा छोटकाक वोट हिनके भेटैत अएलनि। ई सत्य, जे ओहि चुनावक बाद सँ छीतनक एकबाल बढ़लनि। लोक राय-विचार पूछ’ लगलनि, पंचैती मे बजाओल जाए लगला। ओहो खखसि क’ कहैत रहथिन जे हमरा सबहक असली नेता छथि नरे बाबू। ऊँच जाति मे जनमला सँ की हेतनि, हमरा सबहक सब हाल ओएह टा जनैत छथि आ ओएह एकरा सोझराइयो सकैत छथि। हुनका मोन छनि जे ओइ चुनाव मे ओ कोना बाझल छला। ओही बीच करिक्की बाछी मरि गेलनि... कनकिरबीक सर्दी-जर निमोनियाँ बनि गेलनि... खेती पछुआ गेलनि। ऐ धरानिएँ जकरा लए एत्ते कएलखिन, से एखन नहि सहाय हेता तँ कखन हेता?
...छीतन सदा बाँचि गेल रहथि। आगाँक गाड़ी मे बहुत जोर सँ ब्रेक लागल रहै आ गाड़ी जोर सँ किकिया उठल रहै। सड़क पर चलैत लोक उनटि-उनटि क’ ओम्हरे देख’ लागल रहए। जाहि ठाम जनपथ, राजपथ केँ कटैत छै, ठीक ओही चैबटिया पर गाड़ी सँ बाल-बाल बचल रहथि, काँख त’र पोटरी नेने... रस्ताक गन्दा धोती आ गोल गला पहिरने बनकट्टाक छीतन सदा। एक दिस संसद दोसर दिस सचिवालय आ तकर सामने चलैत धर्रोहि लागल कारक पतियानी केँ बड़े कातर दृष्टिएँ देखि रहल छला ओ। पहिल बेर हुनका बुझि पड़लनि जे एहि ठाम ककरो दोसरा लए एक्को मिनटक समय नहि छै। अहि ठाम समस्या लाज बचेबाक नहि, जान बचेबाक छै। अनचोके मे सही, बीच चैबटिया पर ठाढ़ भ’ क’ यातायात केँ छन भरि लए रोकबाक गलती तँ हुनका सँ भ’ए गेल छनि। तैं हुनकर दुनू हाथ जुटलनि आ सामने रुकल कार सँ गुड़रैत आँखि केँ कहलखिन-गलती।-आ झटकि क’ सड़क टपि गेला। हुनका सन्देह भेलनि जे की ई डिल्लियो अपने देश मे छै? राष्ट्रपति भवन, संसद, सचिवालय, कनाट प्लेस ओही डिल्ली मे छै जाहि मे कमेसरा कमाइ छै? जे अबै छै तँ तीन मासे देह जुटै छै, तेहन दुहै छै देह केँ दिल्ली मे। आ पाइ कत्ते अनै छै? जँ पाइ कमाइ के ढेरियन मौका छै दिल्ली मे तँ पाइ गमबै के सेहो ओतबे उपाय छै। हँसी लगलनि छीतन सदा केँ। एतबो नहि ओ बुझै छथिन जे ई दिल्ली मातबर लोकक दिल्ली छै। अपन दिल्ली तँ पुरानी दिल्ली छै, कि जमुना पारक दिल्ली। जत’ सँ संसदक गोलार्ध सब सँ नीक लगै छै, ऐन ओही ठाम रुकि गेला ओ। करीबन आधा घण्टा सँ जाहि तमाकू केँ ओ रगड़ि रहल छला ओकरा आराम सँ ठोर मे द’ क’, बड़ी काल धरि संसदक भव्य गोलार्ध केँ, ओहि पर धीरे-धीरे फहराइत तिरंगा केँ देखैत रहला। हुनका एहि दृश्यक भव्यताक कारणें आदंक तँ भेल छलनि, मुदा ओ आगाँक भव्य-दृश्य केँ मोन राख’ चाहै छला, तैं बड़ा एकाग्र भ’ क’ ओकरा देख रहल छला। एकरा ओ सभ दिन लए स्मृति-पटल पर आँकि लेब’ चाहै छला...
-ओए, किथ्थे जाणा?
-आँइ?-अकचकाइत छीतनक मुँह सँ बहराएल। घूमि क’ देखलनि, सामने एकटा अधवयसू, अधपाकल दाढ़ी बला सरदारजी रहथि। देखि क’ भेलनि, एकरा सँ बाबा खड़ग सिंह मार्गक पता पूछल जा सकैत अछि।
-हमरा नरे बाबू कन जएबाक है।
-कौण से बाबू के लग?-सरदार जी अपन खिचड़ी दाढ़ी मे बिहुँसल रहए।
-नरे बाबू दरिभंगा का नामी नेता हींया बाबा खड़ग सिंह मार्ग पर रहते हैं...।-सरदारक मुँह देखि क’ बुझएलनि छीतन सदा केँ जे ओ आधे बात बुझलकनि। सत्ते सरदार जी कने काल असमंजस मे ठाढ़ रहल आ फेर अपन बाट धएलक। ओकरा बिनु किछु उत्तर देने जाइत देखि हुनका बड़ आश्चर्य भेल रहनि-मर बहिं, एहनो लोक होइ छै? ने गप्प ने सप्प, ने परणामे-पाती, सोझे बिदा? बाह रे लोक दिल्ली के! फेर हुनकर हाथ डाँड़ मे बान्हल नोट केँ टोहि क’ देखलनि। सब किछु ठीक छलनि। बस ई टा पता लागि जैतनि जे बाबा खड़ग सिंह मार्ग कोम्हर छै। ओ संसद मार्ग भेने फेर कनाट प्लेस अएला। भरि रस्ता ओ लोकक मुँह निहारैत हियासैत एलखिन। मुदा क्यो एहन नहि बुझेलनि जे पलखति मे हो आ हिनका बाबा खड़ग सिंह मार्ग देखा दनि। तैं ओ बढ़ैत गेला। रीगल सिनेमा सँ बामा घूमि क’ ओ किछुए दूर बढ़ल हेता कि देखलखिन एकटा छौंड़ा एकटा मेसीन सँ पानि बाहर क’ बेचैत अछि। चारि आने गिलास, ठंढा पानि! पियास हुनको लागि गेल छलनि। कत्तौ पानि पियैक दौरे ने लगै छलनि। एहि पानि पियाब’ बलाक क’ल दिस ध्याने ने गेल छलनि। पानि पीबि ओ गिलास देलखिन आ ओ छौंड़ा केँ पुछलखिन-बुच्ची! बाबा खड़ग सिंह मार्ग कौन है?-ओ छौंड़ा हिनका ऊपर सँ नीचा धरि देखलकनि आ फेर मैल कुचैल दस सालक छौंड़ा भभा क’ अपन कच्चा दाड़िम सन दाँत बहार करैत कहलकनि-ओए शाहजी। तुम कौण से मारग पर पाणी पी रहे हो? यही है खड़ग सिंह मारग।
एतबा सुनैत माँतर जेना छीतन सदा केँ बिरनी बीन्ह लेलकनि। पाइ दैत ओ पैर झटकारने बिदा भेला। आ फेर हुनकर मोन मे ओ चरिकठवा नाच’ लगलनि। तैं ओ बिना बामा-दहिना देखने बमरिए फुटपाथ देने जा रहल छला कि गुरुद्वारा सँ निकलल भीड़ मे घेरा गेला। चारू कात मुरेठे-मुरेठा, कारे पर कार, लोके पर लोक। भीड़ मे कोनहुना रस्ता बनबैत निकलैक चेष्टा केलनि तँ बड़ी जोर सँ कोनो मंसुगरि पंजाबिनक देह सँ दबि क’ चेहा उठला। हुनका ओना चेहाइत देखि ओ पंजाबिन ठिठिया देने छलनि। जेना छीतन जी सन भरल-पुरल लोकक भीतर एत्ते भीरु हृदय केँ परखि क’ हँसल हो। ओ ओकरा भरि नजरि देखिए क’ रहि गेला, ताबए भीड़ आगाँ बढ़ि गेल रहए।
बाबा खड़ग सिंह मार्ग, तकर दुनू दिस पतियानी सँ लागल गाछ, जे फुटपाथ पर निहुँड़ल छै, ताही पर पैर झटकारने जा रहल छला, चैदह लम्बर-चैदह लम्बर रटैत बनकट्टाक छीतन सदा।
कोठीक नम्बर पढ़ियो क’ ओहि हत्ता मे पैसैक हिम्मति नहि भेलनि हुनका। ओ बड़ी काल धरि फुटपाथ पर ठाढ़ भेल गेट पर लटकल बोड मे नरे बाबूक नाम आ कोठीक नम्बर पढ़ैत रहला। ठीक ओएह कोठी छै, नरे बाबूक नामो छनि। अपन ठेहुन धरि ससरि आएल धोती केँ ओ फेर सम्हारलनि, एक बेर फेर अपन धुरियाओल पैर केँ पटकि क’ धूरा झाड़लनि आ डराइत-धखाइत गेट खोललनि।
कोनो विदेशी संगीतक लहरि ग्रिलक परदाक ओइ पार सँ आबि रहल छल। ओकरे सँ छनाइत प्रकाशक थक्का लौनक घास पर पड़ि रहल छल। एक बेर ई सब देखि मोन भेलनि जे घूरि चली। मुदा फेर मोन पड़लखिन नरे बाबू... वोट मँगै लए आएल रहथिन, ओ कोना ओकर जौड़खट्टा पर बैस रहल रहथिन? सब दिन सँ जमीन्दार नरे बाबूक मोन केहन नेनु सन? टुनटुनक बाप केँ कोना इलाजक वास्ते सौ रुपैया झट सँ द’ देने रहथिन? सब मोन पड़लनि छीतन सदा केँ। वोटक समय गामे-गाम घुमनाइ, जँहि-तँहि, जैह-सैह खेनाइ, सब स्मरण छनि हुनका। तैं ओ आगाँ बढ़ला। लौनक मोलायम घास पैर तर बड़ी कालक बाद जे पड़लनि से बड़ नीक लगलनि। ओ असमंजस मे ठाढ़े रहथि कि नरे बाबू दरबाजा पर ठाढ़ भेला आ जमीन्दारी रोब भरल आवाजमे गरजला-रौदिया! रौदिया!! कत’ गेलें? देख तँ लौन केँ के धंगने जा रहल अछि?
-हैये सरकार।-कहैत रौदिया छीतन सदा दिस लपकल रहए।
-कौन है तुम?
-हम छीतन छी, बनकट्टाक छीतन सदा!
-तँ ओम्हर लौन किऐ धंगने जाइ छ’?
-घास नहि धंगाइ छै-छीतन जी रौदी दिस सहटला।-हमरा नरे बाबू सँ भेंट करा दैह भाइ; बड़ उपकार मानब’!
-उपकार मानब’ पछाति, पहिने लौन सँ बाहर आब’। नहि तँ एखने थाना पुलिस भ’ जेत’।-रौदीक रौद्र रूप देखि क’ सकपकेला छीतन सदा।-हम बनकट्टा के छी। नरे बाबूक इलाकाक लोक!-रौदी ओकर कातर स्वर सुनि क’ ठमकल। तँ छीतन केँ साहस बढ़लनि। -परोपट्टाक सब भोंट हमहीं दियेने रहिअनि नरे बाबू केँ, हमरा नीक जकाँ चिन्है छथिन। -फेर ओ रुकला। सोचलनि जे असली बात तँ कहिए ने रहलखिन अछि। -हे बड़ सतेलक अछि दरोगा। बेकसूर केँ पेमाल क’ रहल अछि गामक लबरा-लुच्चा, तँ गोहारि करै लए बड़ी दूर सँ आएल छी। -छीतन सदा केँ अपनहिं स्वर रेरिएनाइ सन लगलनि। मुदा हुनका बुझल छनि जे ई आखिरी मौका छनि। जँ नरे बाबू ठाढ़ नहि भेलखिन तँ क्यो हुनका बचा नहि पौतनि। तैं एकरा ओ कोनो तरहें गमाब’ नहि चाहै छथि। रौदी केँ भेलै जे ओ जँ, हिनकर गपमे बाझत तँ साहेबक कमरा मे स्नैक्स समय पर नहि पहुँचा सकत। एक घंटा पहिने सँ साहेब किछु सांसद सब संगें बियर पीबि रहल छला। कोनो बान्ह बन्हैक योजना पर घनघोर बहस चलि रहल छलै। आब तँ ह्निस्कियो खूजि गेल हेतै! तैं छीतन सदा केँ कहलकनि-जाह, सामने कोठली मे एक पतियानी सँ कुरसी राखल छै, ओही पर बैस रह’। हम थोड़े कालक बाद आबि क’ कहै छिय’।-कहैत रौदी अलोप भ’ गेल। छीतन सदा आब कने सुस्थिर भेला। कुर्सी पर बैस गेला। सामने एक पतियानी सँ लागल गोड़ दस-पन्द्रह टा कुर्सी, एक कात दिवान, नीचा मे गलीचा जाहि पर अपन लकुटिया नेने गांधी बाबाक फोटो। हुनका एबा सँ पहिने कोठली मे आर दू गोटे बैसल छलै। हिनका अबितहिं दुनू चुप भ’ गेल। दुनू माने एकटा धवल जटाजूट बला बबाजी आ हुनके संगें आएल एकटा पम्हउट्ठा छौंड़ा। कनेक काल धरि दुनू चुप रहल, फेर बबाजी पुछलखिन-की हौ, रौदी की कहलक’? आइयो नेताजी सँ भेंट हैत कि नहि?-फेर अपन धवल दाढ़ी पर हाथ फेर’ लगला, एना जेना ओकरा चुचकारि रहल होथि। एकाएक पुनः साकांक्ष होइत बजला-बाप रे बाप! तीन दिन सँ दर्शन लए कुसोथ्थरि देने छी।-छीतन सदा केँ बाबाक ई उक्ति सूनि आदंक भेलनि।-की गाय चरवाहिये मे बिका जेतनि? हुनका जिम्मा तीने साँझक चूड़ा छनि! पाइयो गनले-गूथल सबील क’ सकला! तीन मास सँ लधल एहि रगड़ा मे सब जमा-जथा सोख्त भ’ गेल रहनि। तैं हुनका ड’र भेलनि। जँ, हुनको तीन-चारि दिन लगलनि भेंट करबा मे, तहन तँ गेल महींस पानि मे। कत’ रहता, की खेता-पीता? कथुक तँ जोगाड़ नहि छनि। तैं ओ बड़ सम्हरि क’ बजला-आइ भेंट नहि करथिन की? हम तँ बड़ी दूर सँ आएल छी!
-देखियौ। ओही भरोसे तँ हमहूँ बैसल छी।-बबाजी अपन भरि दाढ़ी मे बिहुँसल रहथि... छीतन सदा कतहु असोथकित भ’ गेल रहथि... बड़का बेटा सूरो केँ की कहथिन... भातिज रमेश केँ कोन जवाब देथिन? काल्हि वंश बढ़तनि, कत’ बसतनि? इएह तँ एकटा चरिकठबा छलनि अपन अरजल, अपन जुआनीक निशानी, नरे बाबूक बाप दिग्विजय बाबूक निशानी, जे पछिला पच्चीस वर्ष सँ हुनकर दखल-कबज मे छनि। ओकरे बचबै लए ओ आइ एत’ दिल्ली मे छथि, जकरा छीतन सदा डिल्ली कहि दै छथिन। रामबरन सिंह परोपट्टा मे आतंक मचेने अछि। हुनका बूझल छनि, नरे बाबू तक ओकर शिकाइत पहुँचि गेल हेतै। ओएह आइ छीतन सदा केँ पानि पिया रहल छनि। अपन बढ़ैत परिवार केँ बसबै लए रामबरन चुप्पे-चाप जमीन्दारक पुरना रसीद उपरेलक। फेर जालसाजी क’ क’ दाखिल खारिजो करा लेलक। छीतन केँ भनक तक नहि लगलनि। फेर एक दिन अनचोके मे जमीन पर चढ़ि बैसल। हिनक केवाला, दाखिल खारिजक रसीद, पछिला पचीस वर्षक लगानक रसीद कोनो काज नहि देलकनि। ठेहुन भरिक तमाकू छनहि मे धंगाएल सामने मे छलनि। आब ओकरा हड़पै मे कैक दिन लगतै? जखनहिं पुलिस ओकर जाली कागज केँ मोजर द’ चैआलिस क’ देलकै, तखनहिं रामबरन सिंहक हाथ ऊपर भ’ गेलै। मुदा? मुदा नरे बाबूक एकटा इशारा दूध केँ दूध आ पानि केँ पानि क’ देतै। हुनकर मोंछक लाज रहि जएतनि! ...ओह, आगाँ-आगाँ रामबरन सिंह पाछाँ-पाछाँ ओकर हाथी सन-सन चारि टा बड़द आ सभ सँ पाछाँ चानीक मूठि बला लाठी हाथ मे नेने रामबरन सिंह। दस टा ज’न लगा क’ कोना तमाकू जोति गेलनि? ...नहि, छीतन सदा रहता, भुखलो रह’ पड़तनि तँ रहता दिल्ली मे, मुदा कोनो नौ छौ कइए क’ घुरता। ओ पलथी बदलि क’ बैसैत छथि। रौदी भीतर जे बिलाएल से बिलाएले अछि। आब राति भ’ गेलै अछि। आठ-नौक अमल। भितरी सँ एखनहुँ कोनो विदेशी धुनक लहरि एत्त’ धरि आबि जाइत छै। ताबे सामनेक केबाड़ खुजैत छै। इएह अठारह-बीसक रहल हेतै! छीतन सदा अंटकर लगबै छथि। ओकर एक झलक देखलाक बाद फेर ओइ दिस नहि देखल गेलनि हुनका। ओ देह सँ सट्टल एकटा जीन्स आ ऊपर मे तहिना गंजी मात्रा पहिरने छल। ओकर ई रूप देखल नहि गेलनि हुनका सँ। ओइ कपड़ा सँ ओकर देह जत्ते झँपाएल नहि छलै, ओइ सँ बेसी ओकरा उघाड़ करैत रहै। तैं छीतन सदा देबाल दिस ताक’ लगला। मुदा बबाजी आ पम्हउट्ठा छौंड़ाक गंथाइत नजरिक बिनु एक्को रत्ती परवाहि केने ओ ठसका सँ बाहर लौन दिस गेल आ फेर ओहने ठसका सँ वापस भ’ क’ भीतर अलोप भ’ गेल। की ई नरे बाबूक परिवारक क्यो छनि? छीतन सदा एकटक ओकरा जाइत देखैत रहलाक बाद अंटकर लगा रहल रहथि। भ’ सकैत अछि क्यो अड़ोसिया पड़ोसिया कि क्यो दोसर... मुदा से के कहतनि?
भीतर सँ अबैत विदेशी धुन एकाएक बन्न भ’ गेल। डेरा कने निसबद्द भेल। किछु काल धरि सब शान्त रहल। शान्ति भंग केलक रौदी, जे अही बीच मे कोनो दरवाजा खोलि क’ प्रगट भ’ गेल छल। कुर्सी पर बैसल धवल जटाजूटबला बबाजी ताबे अपन समाधि मे लीन भ’ गेल छला आ कि निन्न मे झुकि रहल छलाह। बगल मे बैसल पम्हउट्ठा छौंड़ा कोनो फिल्मी पत्रिका अपन कोरा मे खोलि क’ तेना मूड़ी निहरौने रहए जे बगल मे ज’ बमो फुटितै तँ ओकर ध्यान टूट’ बला नहि रहै। तैं रौदी जीक नजरि सभ सँ पहिने छीतने जी पर पड़लनि-साहेब सँ आइ भेंट नहि हैत!-रौदीक उद्घोषणा हुनका गोली सन लगलनि। ओ किछु पुछतथिन तइ सँ पहिने बबाजी धड़फड़ा क’ अपन समाधि, कि निन्न तोड़लनि-हौ जी रौदी।-रोज-रोज एक्के बात। आइ कि भेलै हौ?
-की कही हम? हमरा हाथ मे कुच्छो है? भेंट तँ ओएह करता।-रौदी अपन असहायता प्रगट करैत बाजल। बबाजी अपन धवल दाढ़ी पर तीन-चारि बेर हाथ फेरलनि। फिल्मी पत्रिकाक अध्ययन करैबला पम्हउट्ठा छौंड़ा ठाढ़ भ’ क’ अँगेठी-मोचाड़ केलक।
-अँए हौ?-बबाजीक स्वर कने तेज भेल-हमरा सबहक समयक कोनो मूल्य नहि?
-आब से हमरा की कहि रहल छी?
-सामने मे तँ तोंही छ’ तँ कहियौ ककरा, देबाल केँ? सुनह, बात जानी हम सफा-सफी। पूछि क’ बताब’ जे भेंट करता कि नहि? नहि तँ एहन नेता सभ गोड़ पचासेक परमानन्द झाक जेबी मे रहै छथिन... मुदा बात तँ बुझिऐ, जे हमरा सब केँ भेंट किऐक नहि होइत अछि?
-से साहेब हमरा नहि कहलनि अछि। ओ एखन फाइल देखबा मे लागल छथि। अपने लोकनि काल्हि आबी। हमरा इएह हुकुम भेटल अछि!-रौदी अपना भरि कोमल भ’ क’ बाजल।
-तँ जाह! अपन साहेब केँ कहि दहुन, परमानन्द झा चललाह। आब कहियो फेर ई देह एत’ पैर धरि नहि देत। हह... हद्द भ’ गेल साहेब! तीन दिन सँ कुसोथ्थरि देने एत’ बैसल छी आ हिनका लेखें धन-सन। कहै लए हमरा लोकनिक प्रतिनिधि छथि...।
बाबाक बात बिच्चहि मे रुकि गेल। फाटकक आवाजक संग ड्राइंगरूमक दरबाजा खुजल। सामने गहुमनक खूनल पोआ जकाँ लहलह करैत, एक हाथ मे जरैत सिगार आ दोसर हाथे साँची सम्हारने नेता जी, माने नरे बाबू छलाह। ओ एकटक बबाजी दिस तकैत बजला-की बाजि रहल छलहुँ एखन?
बबाजी असमंजस मे चुप्पे रहला।-अहाँ हमरे घर आबि क’ हमरे गारि पढ़ि रहल छी। एत्ते हिम्मति अहाँ केँ? के छी यौ अहाँ?-नरे बाबूक स्वर बाबा खड़ग सिंह मार्गक यातायातक स्वर सँ ऊपर उठि चुकल छल।-जी हमरा लोकनि तीन दिन सँ घूमि रहल छी।-बबाजी अपन दाढ़ी पर हाथ फेरैत बजला।
-तँ की भेलै! अहाँ तीन कि तीस दिन सँ अबैत होइ। ई झोंटा-दाढ़ी बढ़ा क’ हमरा प्रभावित करए चाहैत छी। हम सात दिन धरि भेंट नहि करब। अहाँ कि कोनो पार्लियामेन्ट छी जत’ हमरा जाइए पड़त?-नरे बाबू चश्मा उतारि क’ हाथ मे लेलनि। एतबे गरजला सँ हुनकर ब्लड प्रेशर बढ़ि गेल रहनि। ओ बबाजी केँ गीरि जाइबला नजरि सँ देखि रहल छलखिन। बबाजी केँ सनाका लागल रहनि। छीतन जी आ ओ पम्हउट्ठा छौंड़ा एखन धरि विमूढ़ जकाँ ठाढ़ भ’ ई सभ चकित भेल देख रहल छल। किछु काल तँ क्यो किछु नहि बाजल। नरे बाबू स्वयं एहि नातिदीर्घ अन्तराल केँ तोड़लनि आ बबाजी केँ डपटैत पुछलखिन-की काज अछि अहाँ केँ?
-जी हमरा नहि, हिनका छलनि। ई अपने इलाकाक सुरेन्द्र झाक बालक आइ. आइ. टी. मे प्रवेश चाहैत छथि। अपनेक अनुशंसा चाहैत छथि! -बबाजी धखाइत बजला।
-हम ने हिनका चिन्हैत छिअनि आ ने जनैत छिअनि, तखन अनुशंसा कोना करबनि!
-जी कुशेश्वरक सुरेन्द्र झाक बालक छथि ई।-बबाजीक ई उत्तर सुनिते नरे बाबू फेर तिड़ंगला।
-हम कुशेश्वर स्थानक ककरो नहि चिन्है छिऐ। कोनो सुरेन्द्रक दर्शन धरि नहि भेल अछि आ ने होएत।
-जी ओ अपनेक चुनाव मे जी-जान लगौने छला। ओतुक्का प्रमुख छथि। एकबाली लोक छथि!
-एकबाली रहथु कि सिकन्दर। लाउ कत्त’ अछि फौर्म! लाउ लिखि दैत छी जे ने हम हिनका चिन्है छिअनि आ ने हिनकर बापे केँ। इह, पूरा परोपट्टा केँ लोकक जनबा-चिन्हबाक जेना हम कोनो ठीका नेने रही!-नरे बाबू एतबा बजैत-बजैत पस्त भ’ गेल रहथि। बबाजीक जवाब हुनका आर उत्तेजित क’ देने रहनि। ई चिकड़ा-भोकड़ी सूनि ओ पैंट आ गंजी वाली कत’सँ पहुँचि गेलै क्यो ने देखलकै। ओ थरथराइत आ घुमड़ैत नरे बाबू केँ अपन पाँज मे ध’ नेने छलनि। ओहि छौंड़ीक ढेसा नेने नरे बाबू दिवान पर बैस रहला। हुनकर आँखि बन्न छलनि, शरीर निढाल। ठोरक दुनू कोर पर फेन आबि गेल छलनि। ई तीनू सामने ओहिना इतस्ततः मे ठाढ़ छला... दाढ़ी पर हाथ फेरैत धवल जटाजूट बला बबाजी... हाथक फिल्मी पत्रिका केँ मचोडै़त पम्हउट्ठा छौंड़ा, आ काँख तर पोटरी दबौने छीतन सदा।
छौंड़ी सँ टेक नेने नरे बाबू माथ केँ ग’र लगेबाक प्रयास केलनि आ हुनकर आँखि खूजि गेलनि। आगू मे पूर्ववत ठाढ़ ई तीनू गोटे केँ देखि ओ फेर चिचिएलाह-जाउ अहाँ सभ!-नजरि पाछाँ ठाढ़ छीतन पर पड़लनि, तँ ठहरि गेलनि-तोरा की छियौ रौ?
-जी हमरा जे बुढ़ा मालिक जमीन देने रहथिन तइ पर रामबरन...
-जी हमरा जमीन पर रामबरन...-नरे बाबू मुँह दुसैत छीतनक बात दोहरेलनि। बनकट्टाक माइन्जन छीतन सदा केँ एतबे बाजि भेलनि। नरे बाबू ओहिना गरजि क’ कहलखिन-जमीन पर झँझट छौ तँ कोट-कचहरी जो। थाना पुलि कर ग’। हमरा लग की करै लए अएलें? खाली तंग करै लए? भरि दिन तोरे सबहक काज मे लागल रहै छी से क्यो देखनिहार नहि।-एतबा बाजि ओ ओहिना ओलरल आँखि फेर बन्न क’ लेलनि। असोथकित नरे बाबू। किछु काल इहो लोकनि जकथक ठाढ़ भेल रहला कि ओ छौंड़ी एकबाइग कोरा मे पड़ल नरे बाबूक बन्न आँखि केँ देखि हिनका सभ केँ बाहर चल जाइक इशारा केलकनि।
ओना रातिक दस बजैत हेतै, मुदा बाबा खड़ग सिंह मार्ग पर यातायात पूर्ववते छल।
●●●
साकेतानन्द (26 जनवरी, 1941- 21 दिसम्बर, 2011) मैथिलीक समादृत कथाकार-उपन्यासकार छथि। मैथिली कथा साहित्य मे 1962 सँ सक्रिय । विभिन्न पत्र-पत्रिका मे कथा, रिपोर्ताज. संस्मरण, यात्रा विवरण प्रकाशित। प्रथमतः मैथिली कथा 'ग्लेसियर' 1962 मे ‘मिथिला मिहिर’ मे प्रकाशित। हिन्दियो मे दू दर्जन कथा आदि प्रकाशित । गणनायक (कथा-संग्रह) आ सर्वस्वांत (उपन्यास) मैथिली मे तथा बरफ की अरणियाँ (कथा संग्रह) हिंदी मे प्रकाशित। संग्रह गणनायक लेल साहित्य अकादेमी पुरस्कार सँ सम्मानित।


text:
> दोसर चरण केर समापन > तेसर चरण 21 अप्रील स >>
कलकत्ता. मिथिला विकास परिषद दिस सं आयोजित नौ दिवसीय मिथिला महोत्सवक सातम दिन बड़ाबाजार केर तारासुंदरी पार्क मिनी मिथिला बनि गेल. रविदिन 10 फरवरी कें पार्क मे समाजक सभ वर्ग विशेष क' महिला एवं युवक लोकनिक उपस्थिती मे यायावर कवि बैद्यनाथ मिश्र यात्री-नागार्जुनक संग कविपति विद्यापतिक मूर्ति पर माल्यार्पण कयल गेल. कुमारी भावना प्रतिहस्त, अलका झा, अपराजिता झा एवं पूजा झा द्वारा विद्यापति द्वारा रचित जय जय भैरवि गाओल गेल. गोपीकांत झा 'मुन्ना' परिषदक शीर्षक गीत केर गायन कयलनि. एहि अवसर पर विनय प्रतिहस्त, पवन ठाकुर, अशोक कुमार झा 'भोली', अखिलेश झा द्वारा मैथिली गीतक प्रस्तुति श्रोता द्वारा खूब सराहल गेल. मिथिला महोत्सवक द्वितीय चरणक अंतिम दिन मंजू झा (दरभंगा), रूपा चौधरी, रंजू मिश्र, मनोरमा झा, किरण इस्सर, कुमारी अलका, विमल झा कें संस्था दिस सं सम्मानित कयल गेल. कार्यक्रमक अध्यक्षता शैल झा, उदघाटन कामदेव झा, मंच संचालन अजय चौधरी कयलनि. शैल झा सहित अन्य महिला लोकनि मिथिला महोत्सवक कार्यक्रम मे महिलाक भूमिका कें सराहना कयलनि. सभ मैथिली लोक साहित्य एवं संस्कृतिक संग मैथिली आंदोलन मे सक्रिय भूमिका निमाहबाक संकल्प लेलनि. सांस्कृतिक कार्यक्रम मे गीत सम्राट चंद्रमणी (दरभंगा), कटिहारक प्रीति मिश्र, कुमारी भावना, अपराजिता, धरणीधर झा, ललन झा द्वारा सांस्कृतिक कार्यक्रम प्रस्तुत कयल गेल.
परिषद केर अध्यक्ष अशोक झा कहलनि जे आगामी 15 अगस्त कें मैथिली लोक संस्कार कें जीवित रखबा हेतु अरिपन प्रतियोगिता केर आयोजन कयल जायत. ओ मिथिला राज्य आन्दोलन मे मिथिला विकास परिषद् केर भूमिका पर इजोत देइत कहलनि जे आगामी 21 फरवरी कें लोकसभा सत्रक प्रथम दिन पृथक मिथिला राज्यक मांग पर मिथिला विकास परिषद दिल्लीक जंतर-मंतर पर धरना देत. एहि हेतु 51 सदस्यक टीम कोलकाता सं दिल्ली कूच करत. एकर संगहि झा बतओलनि जे मिथिला महोत्सव केर तेसर चरण 21 अप्रील सं होयत. (Report: मिथिमीडिया ब्यूरो)
परिषद केर अध्यक्ष अशोक झा कहलनि जे आगामी 15 अगस्त कें मैथिली लोक संस्कार कें जीवित रखबा हेतु अरिपन प्रतियोगिता केर आयोजन कयल जायत. ओ मिथिला राज्य आन्दोलन मे मिथिला विकास परिषद् केर भूमिका पर इजोत देइत कहलनि जे आगामी 21 फरवरी कें लोकसभा सत्रक प्रथम दिन पृथक मिथिला राज्यक मांग पर मिथिला विकास परिषद दिल्लीक जंतर-मंतर पर धरना देत. एहि हेतु 51 सदस्यक टीम कोलकाता सं दिल्ली कूच करत. एकर संगहि झा बतओलनि जे मिथिला महोत्सव केर तेसर चरण 21 अप्रील सं होयत. (Report: मिथिमीडिया ब्यूरो)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
> मिविप करत पोथी विमोचित, कवि सम्मलेन ओ लोकगीतक कार्यक्रम
कलकत्ता. मिथिला-मैथिली क्रियाकलाप मे अग्रणी संस्था मिथिला विकास परिषद् द्वारा दू गोट पोथी विमोचित कयल जायत. मैथिली कविता विषयक दुनू पोथीक विमोचन रविदिन 6 अक्टूबर कें महानगरक महाजाति सदन केर संयुक्त भवन प्रेक्षागृह मे कयल जायत. कार्यक्रम सांझ ५.३० बजे सं होयत. मिविप केर केन्द्रीय अध्यक्ष अशोक झा मिथिमीडिया कें जनतब देइत कहलनि जे दू गोट पोथी आधुनिक मैथिली कविता : दशा ओ दृष्टि तथा कोलकाता : मैथिली कविता केर विमोचन मैथिलनेही सांसद सुदीप बंद्योपाध्याय करताह.
तीन सत्र मे आयोजित कार्यक्रम केर पहिल सत्र मे पोथी विमोचन, दोसर सत्र मे कवि सम्मलेन ओ तेसर सत्र मे लोकगीत केर कार्यक्रम होयत. समस्त कार्यक्रम मायानंद ओ जीवकांत मंच द्वारा होयत जकर संचालन अंजय चौधरी करताह.
कलकत्ता. मिथिला-मैथिली क्रियाकलाप मे अग्रणी संस्था मिथिला विकास परिषद् द्वारा दू गोट पोथी विमोचित कयल जायत. मैथिली कविता विषयक दुनू पोथीक विमोचन रविदिन 6 अक्टूबर कें महानगरक महाजाति सदन केर संयुक्त भवन प्रेक्षागृह मे कयल जायत. कार्यक्रम सांझ ५.३० बजे सं होयत. मिविप केर केन्द्रीय अध्यक्ष अशोक झा मिथिमीडिया कें जनतब देइत कहलनि जे दू गोट पोथी आधुनिक मैथिली कविता : दशा ओ दृष्टि तथा कोलकाता : मैथिली कविता केर विमोचन मैथिलनेही सांसद सुदीप बंद्योपाध्याय करताह.
तीन सत्र मे आयोजित कार्यक्रम केर पहिल सत्र मे पोथी विमोचन, दोसर सत्र मे कवि सम्मलेन ओ तेसर सत्र मे लोकगीत केर कार्यक्रम होयत. समस्त कार्यक्रम मायानंद ओ जीवकांत मंच द्वारा होयत जकर संचालन अंजय चौधरी करताह.
(Report: मिथिमीडिया ब्यूरो)


text:
रवि भूषण पाठकक किछु कविता ::
1). ब्रह्मराक्षसक खतिआन
गंगा कात आ बागमती कात मे गारल पितामह लोकनिक आनंदे अलग
अखारक झीसी, साओन भादवक मूसरबुन्नी अलगे-अलग
आ एखन नेपाली हिमालय, तिब्बती हिमालय केँ जबरपानि अलग
जेना स्वर्गसरोवर मे पनिझूला
साराऽक माटि-माटि बहि गेलै तिरमुहानी मे
राखहड्डी तक गंगा होइत गंगा सागर मे
बचल की यौ पितामह?
की अछि अइठाम?
जमीन तक भारत सरकारक
खतिआन मे नाओं, कुनो फरजीए सही
मुदा गंगा कातक आनंदे अलग
चौमास मे इंद्रवरुण संग दौड़ादौड़ी
तीन-तीन कोस तक हेलौनी
सोंइस-घड़ियाल संग मजाक, बिठुआ कटौनी
कखनो-काल नावक मलाह आ स्टीमरक ड्राइवर संग ठट्ठा
शीतकाल मे एक सँ एक मेला झूला
पीपही, बरी-कचरी
कातिक असनान मे भाबौह पुतौह लेल घाट बनेनाइ
आ छठि मे सूर्यदेव संग जबरदस्ती
जल्दी जाउ आ समय सँ आउ
किसानक हर कें हल्लुक बना नीक चास
आ पनपियाइक रोटी-तीमन रामपास
गरमी मे सूर्यदेवक मुंह चीर
सब गरमी गहुम दिस ढ़ारैत
आ लू मे चऽर मे प्रेतच्छाया करैत
बौआ ई आनंद खतिआनक जमीन मे ?
एक खानदान, एक परिवारक मुंह ओगड़ैत एक सहस्राब्दी
अइठाम नै कुनो भेद, आरक्षण
बरबरना त्रैलोकिक आनंद
2). दाँतक गऽह मे एगो भाषा
दलालक दाँत, बधिकक दाँत आ महालोभीक दाँतक बीच मे फंसल एक टा भाषा
आ चारु दिस जय जय केर महानाद
अहाँ केँ हिसाबे की हेबाक चाही?
हमरा हिसाबे सर्वप्रथम बधिकक दंतच्छेद
फेर दलालक शल्यक्रिया
आ अंत मे लोभी लेल किछु कांटकुश
जत्ते लेल तैयार होए ओकर अंतरी
3). असर्ध
असर्ध बात बजैत बजैत
सभ दाँत खिया गेलेन
पायरिया, दंतकीड़ी आ दंतखधाड़ि
सभ गारिक पिलुआ संग बढ़लै
रह दियौ जांच-रिपोट
बरहऽ दियौ खाधिक परिधि
बनऽ दियौ पोखरि
चुभकऽ दियौन बाले-बच्चे
ढ़ारऽ दियौन अर्ध्य देवगण कें
तिरपित होमऽ दियौन पूर्वज सभ कें
4). कहिया तक पाथ
पहिले मोन भेल जे चुप्पे रही
बजला सँ, बघरला सँ की सिद्धि?
से दाबने मुंह, बैसेने दांत पर दांत, चौआ पर चौआ
मुदा कहिया तक मुरुत, कहिया तक पाथर बौआ
मुदा कहले सँ की?
नालिशे की, डिगरिए की?
सिंहासने की?
5). महाकवि विद्यापति
(क).
युवाकवि विद्यापतिक पुरूषपरीक्षा
कवि सँ बेसी ओइ जुगक मांग
पुरूषार्थ आ ओइ पौरूषक प्रशंसा
ओइ दरबार आ बूढ़रसिक समय केर छन्द
तैयो ओइ कवि के शत्रु साओन बिढ़नीक छत्ता
केओ किताब चोराबै, केओ पांड़ुलिपि पोखरि मे फेंकि दै
कतेको चेतावनी, रस्तारोकी, छीनाछोरी
विद्यापति जानैत रहथिन
कि पुरनका पोथी बिसरले सँ नवपोथीक आगमन
पुरूषपरीक्षा लिखै काल हुनकर बैठकी भरल रहै
वेद-पुराण, व्याकरण, न्याय-स्मृतिक ग्रंथ सँ
जयदेव, वात्स्यायन आ भामहक भार सँ दाबल
पाणिनी आ पिंगलक बान्ह सँ पिसाइत कल्पैत युवाकवि
सब सँ पहिले फेंकलखिन पुराण आ स्मृति
तखने प्रकट भेलखिन कीर्तिलता आ कीर्तिपताका
मुदा एखनो संतोष नइ
एहि कीर्ति के तुच्छ बूूझैत बढ़ि गेलखिन आगू कवि विद्यापति
फेर फेंकलखिन छंद-काव्य आ दर्शनक शताधिक पोथी
फेकैतो काल प्रणाम करैत ओइ पोथी सभ कें
महल आ बैठकी कें त्यागि
आबि गेलखिन जन आ जनपदक मध्य
जनपदक संगे-साथ चिन्ह' लागलखिन जनमन
तखने तन दुखहि जनम भेल, दुखहि गमाओल
एहि दुख केँ गमिते उदित भेलखिन महाकवि
महाकविक कविता राजा जनकक नइ
आरक्षित बस जनजनक लेल
जइ कविताक छाती मे धुकधुकाइत रहै मिथिलाक श्वास
ई अमर कविता तुरूकक कागज पर लिखाइ सँ बेसी अमर भ' गेलै
कोटिजनक ह्रदय मे, रक्त मे, माटि मे।
(ख).
हयौ साहेब
अहाँ केँ एखनो एहने सन लागैए कि विद्यापति बाभनक कवि
आ विद्यापति कें जियेने रहलनि बाभन सब
अपनेने आ माथ पर चरहेने रहलनि बाभन सभ
हयौ महराज
विद्यापति तँ भ' गेलखिन चारू लोक सँ बाहर
महराजक दरबार सँ
पंडितक चुटपांति सँ
शास्त्रार्थक झूठ-अखाड़ा सँ
अहाँ नीक-हमहूँ नीक सँ
मुदा महाकविक कविता जीयत रहलै
माथ पर सम्हरल बोझक हुंकारी सँ
काशी आ नेपालक व्यापारी सँ
जहिना प्रिय असोम आ बंग मे
तहिना अराकान आ अंग मे
महाकवि बरहैत गेलखिन
महफा उठेने कहारक पदचाप संग
मखान तोड़ैत मलाहक अलाप संग
महाकवि आगि भ' गेलखिन
अगहन-पूसक घूर मे
महाकवि पाथर भ' गेलखिन
दुसाधक दुख संग
महाकवि गामबदर
डोम-हलखोरक टोल-टापरि मे
अधमरू महाकवि कें आश्रय भेटलेन नारीजनक कंठ मे
दुख आ कष्टबोधक जांता-गीत बनि
मुदु प्रतिशोधक उक्खडि-समाठ छंद मे
महादुख पर लेपैत सोहरक लेप मे
महाकवि जी गेलखिन विषम-विवाहक व्यंग्य मे
महाकवि जी गेलखिन बूढ़-छिनारक ललैठी धरबा लेल
सभ पोथी-पतरा फेकैत
पुर्नजीवित महाकवि
बस रूकि गेलखिन मैथिलानीक लोर संग
यैह लोर शालिग्रामी, बागमती कें भरैत
कोशी, गंडक कें तोड़ैत
सभ साल दहबै-दहाबै छै मिथिला के।
6). बलहा हाट
बलहा शनि हाटक कुनो विकल्प इतिहास मे नइ रहै
आ रस्तो वैह एक टा आचार्यक बामेबाम सिंगराही पोखरि बाटे
मुदा काबिल आदमी साइकिलक घंटी टूनटूनबैत उत्तर आ दक्षिण सँ सेहो
सब सँ शार्टकट रस्ताक आदमी आ आडि फिक्स रहै
फिक्स रहै कि लंठ सभक आडि बाटे आ नीक लोकक बीचे-बीच रस्ता छैक
रस्ता मे फलां झा, चिल्लां कमती सभ एकात लेल भागैत रहथिन चारू दिशा मे
ओहिना गुंहकीड़ी सभ जाइत रहै गर्वोन्नत माथ केने
अपन-अपन हिस्साक पृथ्वी कें उठेने
आडि ओहिना छुवाइ, जेना ब्रह्माण्ड नापल गेलै
पहिले पोखरि एलै, फेर तड़बिन्नी, तखन लोकपैरिया
दूरे सँ देखा गेलै बलहा हाट
दूरे सँ सुना गेलै हाटोचित हल्ला-हुंकार
ओहिना जक्क-थक्क रहै बलहा हाट
दोकनदार सभ बोरासन धेने अपन-अपन डंडी वला तराजूक संग
पूरा दुनिया केँ बेचै-खरीदै लेल उद्यत
नीक समान आ गारंटीक वैह रंगबिरही अवाज
खरीदार सभ सेहो चौकस
अपन-अपन बुद्धि अनुभवक संग
सभ सँ कम दाम मे सभ सँ नीक सौदाक उलटबांसी
एहि हफ्ताचर्या मे आदमी, जानवर, देवता आ भूत सबहक सौदा रहै
ओहिना जाम रहै करियन, बाघोपुर, फत्तेपुर आ एरौत जाइ वला रस्ता
ओहिना नजरि गड़ेने रहै उचक्का सभ जाइ-आबै वला पर
ई ने गाहक रहै, ने दोकनदार
ने दलाल, ने पैरोकार
ओहिना पिहकारी मारैत रहै बीच-बीच मे
टिटकारी तेज होइत जाइ नीक लोक कें देखि-देखि केँ
ई सभ बात होइत रहै दुनियाक सब सँ मीठ भाषा मे
ठहक्का संग सब सँ बेधक गारि फेंकल जाइत रहै फलां ठाकुरक भाषा मे
मुंहठूसल पानक प्रभाव सँ चारू खना चित्त रहै ई गौरवशाली भाषा
आ बस हाट सँ सौ हाथ पच्छिम खोराघाट रहै
ओत' जरैत रहै एकटा अधफूकल लहास
बगले मे कतौ छलै आचार्यक समाधि सेहो।


text:
मानवशास्त्र
मानवशास्त्र, मनुष्य विज्ञान वा नृविज्ञान (अङ्ग्रेजी: Anthropology) मानव, ओकर जेनेटिक्स, संस्कृति आओर समाजक वैज्ञानिक आ समाजशास्त्रीय दृष्टिकोणक अध्ययन छी । एकर अन्तर्गत मनुष्यक समाजके अतीत आ वर्तमानके विभिन्न पहलुसभक अध्ययन कएल जाइत अछि । सामाजिक नृविज्ञान आ सांस्कृतिक नृविज्ञान के तहत मानदण्डसभ आ समाजके मूल्य मान्यता अध्ययन कएल जाइत अछि । भाषाई नृविज्ञान मे पढ़ल जाइत अछि कि कोना भाषा, सामाजिक जीवनकें प्रभावित करैत अछि । जैविक या शारीरिक नृविज्ञान मे मनुष्यके जैविक विकासक अध्ययन कएल जाइत अछि ।
नृविज्ञान एक विश्वव्यापी अनुशासन छी , जाहिमे मानविकी, सामाजिक आ प्राकृतिक विज्ञानकें एक दोसरकें सामना करैक लेल मजबूर कएल जाइत अछि । मानव विज्ञान, प्राकृतिक विज्ञानकें समेत मनुष्य उत्पत्ति, मानव शारीरिक लक्षण, मानव शरीरमे बदलाव, मनुष्य प्रजातिसभमे आयल बदलावसभ इत्यादिसँ ज्ञानक रचना करैत अछि ।
सामाजिक-सांस्कृतिक नृविज्ञान, संरचनात्मक आ उत्तर आधुनिक सिद्धान्तसभसँ पूर्ण तरहसँ प्रभावित भेल अछि ।


text:
बिहार में महिलाक सुरक्षा लेल पब्लिक ट्रांसपोर्टक गाड़ि ह्वेकिल लोकेशन ट्रैकिंग डिवाइस आ इमरजेंसी बटन सं लैस होयत। सार्वजनिक परिवहनक गाड़ि (बस, कैब, टैक्सी) सं सफर करय वाली महिला वा लड़कि के कोनो तरहक खतरा कें आभास होबय पर इमरजेंसी बटन दबैत कंट्रोल कमांड सेंटर मे अलार्म बजत आ तत्काल पुलिस मदद कें लेल पहुचत।
निर्भया फ्रेमवर्क कें तहद सार्वजनिक परिवहन केर गाड़ि मे व्हीकल लोकशन ट्रैकिंग डिवाइस आ इमरजेंसी बटन लगेबाक निर्णय लेल गेल अछि। अहि योजना केर स्वीकृति कैबिनेट सं भेट गेल अछि। शुरुआती दौर मे पायलट प्रोजेक्ट कें तौर पर पटना सं नव व्यवस्थाक शुरुआत कयल जायत। एकरा बाद अन्य शहर मे संचालित सार्वजनिक परिवहनक वाहन (बस, टैक्सी) मे लगाओल जायत।
पूरा प्रक्रियाक मॉनिटरिंग कें लेल कंट्रोल कमांड सेंटर कें निर्माण कयल जायत। एकरा लेल एनआईसी केर मदद सं परिवहन विभाग द्वारा कंट्रोल रूम बनाओल जायत। ई कंट्रोल रूम पुलिस मुख्यालय कें कंट्रोल रूम सं जुड़ल होयत। कोनो आपातकालीन स्थिति मे वाहन केर ट्रैकिंग कयल जा सकत तथा तुरंत कार्रवाई होयत।
महिला सुरक्षाक लेल बहुत महत्वपूर्ण प्रयास होयत। ह्वेकिल लोकेशन ट्रेकिंग डिवाइस द्वारा इमरजेंसी अलर्ट, ओवर स्पीडिंग तथा उपकरण कें संग छेड़छाड़ आ तोड़ला पर अलर्ट प्राप्त भ’ सकत। एकरा मदद सं वाहनक लोकेशन केर रियल टाइम जानकारी प्राप्त होयत। जियो फैंसिंग एवं सॉफ्टवेयर कें माध्यम सं वाहन कें सब मूवमेंटक मैप पर देखल जा सकत। वाहन मालिक सेहो सॉफ्टवेयर द्वारा अपन वाहन केर स्थिति कें पता क’ सकैत छथि।
अहि साफ्टवेयर सं अपराध नियंत्रण मे बहुत मदद भेटत। संगहि, ओवर स्पीडिंग कें रोकय मे सेहो सहायता भेटत। बस यदि निर्धारित स्पीड सं अधिक स्पीड पर चलत त’ चालक पर कार्रवाई सुनिश्चित कयल जायत।


text:
शब्द रचना :- गुरु दयाल यदुवंशी । सिरहा । हाल-मलेसिया
प्रेरक पथ खोजैत हम बिनु संदेह चलैत गेलौं,
विघ्न, बाधा जतेक एलैथ नि:संकोच कटैत गेलौं ॥
भुख-पियाससँ लड़ैत, घाम, रौदसँ जड़ैत बढ़ैत गेलौं,
दुख-धनियाक बेगरता मे टूटलो सिढ़ी चढ़ैत गेलौं॥
—————-
गामसँ शहर तक भटकैत, अंततः मार्गदर्शनक खगता रहल,
एक-एक स्वप्नके टुँड़ियबैत विदेश तक चलि एलौँ॥
ओ बचपनक खेल-धुप माईँ-बाबूअक दुलार हेरा गेल,
आब तऽ जीनगीक सबटा पन्नामे स्वयं सून्य भगेलौँ॥
————-
ओ पुरान-धुरान सखा-संगीक किल्कारीसँ बंचित भेलौं,
नीजक अभिलाषा छोईड़क, बिच भँवर मे फँसि गेलौं ॥
गूरूअक परामर्श माथ धऽ लक्ष्यक ओर बढ़ैत रहलौँ,
दुखक पथार तड़हथ्थीसँ टारैत भाग्यक रेखा मिटाबैत रहलौँ॥
———
संगतुरिया संगे ध्यानमग्न सँ सूनैत छलहूँ दिना-भद्रीक गाथा,
अखनो हम बाबा सलहेस, लोरीकक ईतिहाँस खोजैत रहि गेलौं॥
पथ हजार भेटल लोभ, अनियती के, सत्यक पथ तोपाएल छल,
मुदा गूरूजीक दर्शाओल सत्यक बाटपर डेग बढ़ाबैत गेलौं॥


text:
वनस्पति
वनस्पति वा गाछ-वृक्ष plant जीवजगतक एक पैग श्रेणी छी । जेकर अधिकांश सदस्य प्रकाश संश्लेषणद्वारा शर्कराजातीय खाद्य बनाबैमे समर्थ होएत अछि । वनस्पति स्थान-परिवर्तन locomotion नै कऽ सकैत अछि ।
साल
साल हिन्दू समय मापन एक इकाई छी। ई इकाई मध्यम श्रेणी क छी। एक साल दुई अयन के, या छः ऋतुसभ के, या बारह मास के बराबर होएत अछी। एक पक्ष या पखवाड़ा = पंद्रह १५ तिथिसभ एक तिथि ओ समय होएत अछी, जाहिमे सूर्य आर चंद्र के बीच क देशांतरीय कोण बारह अंश बईढ जा ...
सागसब्जी
सागसब्जी कोनो पौधाक ओ भागकेँ कहल जाएत अछि जकरा आँच पर पकाए खाएल जाएत अछि। बीया आ मीठ फलसभकेँ प्रायः सब्जी नै कहल जाएत अछि। खाएल जाएवला पत्ता, डाट आ जड़ि प्रायः सब्जी कहल जाएत अछि। सांस्कृतिक दृष्टिसँ सब्जी कऽ परिभाषा स्थानीय प्रथाक अनुसार भिन्न भ ...
दीपक तिजोरी
दीपक तिजोरी एक भारतीय फिल्म निर्देशक आ अभिनेता छी जे बलिउड आ गुजराती चलचित्रसभमे काम करैत अछि। आशिकी, खिलाड़ी, जो जीता वही सिकंदर, कभी हाँ कभी ना, अंजाम, गुलाम आ बाद्शाह मे अभिनेताक रुपमे खुब प्रस्द्धि प्राप्त कनए छल। दिपक पहला नशा हिन्दी चलचित्र ...
अर्नेस्टो सिसैरा
अर्नेस्टो सिसैरा इतालवी गणितज्ञ छल जे अवकल ज्यामिति के क्षेत्र मे कार्य केलक। ई उनकर सबसँ महत्त्वपूर्ण योगदान छल जेकर वर्णन ओ ज्यामिति के बारिकिसभ पर १८९० मे लिखलक अपन पुस्तक मे केने छल। ई कार्य मे वक्रसभ क वर्णन सेहो समाहित जाहिमे आई सिसैरा के न ...
ग्रेट हिमालयन राष्ट्रिय निकुञ्ज
ग्रेट हिमालय राष्ट्रिय निकुञ्ज हिमाचल प्रदेशक कुल्लूमे अवस्थित अछि । ई निकुञ्जक स्थापना सन् १९८४ मे भेल, एकर क्षेत्रफल १,१७१ किमी २ अछि आ अवनति १५०० सँ ६००० मिटर धरि अछि । एकरा विश्व सम्पदा समिति सन् २०१४ मे विश्व सम्पदा क्षेत्रमे सम्मिलित केनए छल ।
नन्दा देवी राष्ट्रिय निकुञ्ज
नन्दा देवी राष्ट्रिय निकुञ्ज भारतक उत्तराखण्ड राज्यक नन्दा देवी पर्वतक अगल-बगलक इलाकामे अवस्थित अछि । ई निकुञ्ज ६३०.३३ वर्ग किमीमे फैलल अछि आ निकुञ्ज ३,५०० मी समुद्र सतह सँ उपर अवस्थित अछि । । एकरा सन् १९८२ मे राष्ट्रिय निकुञ्ज घोषणा कएल गेछल । फ ...
कोशी टप्पु वन्यजन्तु आरक्ष
कोशी टप्पु वन्यजन्तु आरक्ष कोशी नदीक तटमे रहल संरक्षित क्षेत्र छी । कोशी टप्पुक स्थापना वि.स. २०३२ सालमे भेल अछि । कोशी टप्पु वन्यजन्तु आरक्ष १७५ वर्ग किलोमिटर क्षेत्रफलमे पसरल अछि । ई आरक्ष सुनसरी, सप्तरी आ उदयपुर करि तीनटा जिलामे पसरल अछि । सन् ...
शुक्लाफाँट वन्यजन्तु आरक्ष
शुक्लाफाँट वन्यजन्तु आरक्ष नेपालक पश्चिम तराईक कञ्चनपुर जिलामे अवस्थित अछि । शुक्लाफाँट वन्यजन्तु आरक्षक पहिल बि.सं. २०२६ मे शिकार आरक्षक रूपमे व्यवस्थापन करि शुरु करबाक बादो एकर बि.सं. २०३३ मे वन्यजन्तु आरक्षक रूपमे मान्यता प्राप्त करलक ।
अर्जेन्टिनाक विश्व सम्पदा क्षेत्रसभक सूची
अर्जेन्टिनाक युनेस्को विश्व सम्पदा सन्धि अगस्ट २३ १९७८ मे हस्ताक्षर करने छल । २०१४ धरि ९ टा क्षेत्रसभ विश्वसम्पदा क्षेत्रको सुचीमे समावेश कएल अछि, जेहिमे पाँच टा सांस्कृतिक क्षेत्रसभ आ चाइर टा प्राकृतिक क्षेत्र अछि । आर ६ क्षेत्रसभ विश्वसम्पदा सु ...
अफगानिस्तान
अफगानिस्तान / æ f ˈ ɡ æ n ᵻ s t æ n, आधिकारिक रुपमे अफगानिस्तान इस्लामिक गणतन्त्र दक्षिणी मध्य एसियामे अवस्थित एक देश छी, जे चारो दिस सँ जमीन सँ घेरल अछि । प्रायः एकर गिनती मध्य एसियाक देशसभमे होएत अछि पर देशमे लगातार चलि रहल सङ्घर्षसभक कारण एकरा ...
बाबाधाम
वैद्यनाथ मन्दिर, देवघर द्वादश ज्योतिर्लिङ्ग म एक ज्योतिर्लिङ्ग क पुराणकालीन मन्दिर छी जे भारतवर्षक राज्य झारखण्डमे अतिप्रसिद्ध देवघर नामक स्थान पर अवस्थित अछि । पवित्र तीर्थ स्थल कारण लोग वैद्यनाथ धाम सहो कहैत अछि । जहि ठाम पर ई मन्दिर स्थित अछि ...
पिताजी
पिता एकटा बच्चाके जन्म देनिहार अथवा यौन सम्पर्क वा शुक्रदान करि स्त्रिक गर्भमे बच्चाक विकासक लेल शुक्राणु प्रदान करनिहार पुरुष छी । कोनो भी बच्चाक लिङ्ग निर्धारण सेहो ओकर पिताक शुक्राणुमे भर पडैत अछि । पिता अपन शुक्राणुकद्वारा बच्चक लिङ्ग तय करैत ...
माइबाप
हमरा सक्क एहि दुनियामे सबस पहिल माइबापके गुणगाण करयबाक चाहि। किएक की दनियामे जीवैछी जे माइबापक काखो सँ जो माइबापकऽ सेवासंस्कार नै करब त देवपितर आधंकऽ कहियो क्षमा नै करत। मुदा अाजुक जुगमे सब उल्टा भइगेल छेक। हमरासबकऽ ज्ञान नै खुुइजसकल छैक। तहि कार ...
कुबेर
कुबेर एक हिन्दू पौराणिक पात्र छि जे धनक स्वामी मानल जाएत अछि । कुबेर यक्षों कs राजा सेहो छि । वो उत्तर दिशा कs दिक्पाल छि आर लोकपाल सेहो छि । रामायण मs कुबेर भगवान शंकर कs प्रसन्न करsके लेल कुबेर हिमालय पर्वत पर तप केनेए छल । तपक अंतराल मs शिव तथ ...
दक्षिण ओसेतिया
दक्षिण ओसेतिया कॉकस क्षेत्रक दक्षिणी भाग में स्थित एक राज्य छी जाहिमे राजनैतिक रुतबे पर विवाद जारी अछि। सोवियत संघक ज़माना म ई जॉर्जियाक भाग होएटी छेलाह थ आर इ एक स्वशासित ओब्लास्तक दर्जा मिलल अछि । सन् 1990 म दक्षिण ओसेतियान अपन स्वतंत्रता घोषित ...
द एड्रेस डाउनटाउन बुरेज दुबई
द एड्रेस डाउनटाउन बुरेज दुबई, पुर्वमे एड्रेस डाउनटाउन बुर्ज दुबई सँ जानल जाइवाला, एक ६३-मन्जिल, ३०२.२ मी सभसँ अधिक उच होटल आ आवासीय गगनचुम्बी भवन छी जे बुर्ज दुबईक विकास क्षेत्र दुबई, संयुक्त अरब एमिरेट्समे अवास्थित अछि। ई एम्मार प्रोपर्टीज समूहद ...
द ल्याण्डमार्क, अबु धाबी
द ल्याण्डमार्एक उत्तर आधुनिक अधिक उंच गगनचुम्बी इमारत छी जे अबू धाबी, संयुक्त अरब अमीरात मे अछि। गगनचुम्बी इमारत पर निर्माण २००६ मे शुरू कएल गेछल आ निर्माण २०१२ मे पूरा कएल गेल छल। ई अबू धाबी मे दोसर सभसँ ऊंच इमारत छी।
द मरीना टर्च
द मरीना टर्च, दुबई टर्च वा दुबई टर्च टावर कऽ रूपमे सेहो जानल जाइवाला वा मात्र दी टर्च, एकटा अधिक उंच आवासीय गगनचुम्बी इमारत छी जे दुबई मरिना, दुबई, संयुक्त अरब एमिरेट्स मे अवस्थित अछि। टावर नेशनल इन्जिनियरिङ ब्यूरोद्वारा डिजाइन कएल गेल छल। ई आइगल ...
केलादी
केलादी नेपालक गण्डकी अञ्चलक स्याङ्जा जिलाक साँखर गा.वि.स. क पबित्र धार्मिक तिर्थस्थल गाउँ अछि । जे साँखर गा.वि.स. को वडा न. ६ मे परैत अछि । नेपालक राष्ट्रिय जनगणना २०६८ अनुसार पटसारक कुल जनसंख्या २५० मध्ये १६० महिला आ ९० पुरुषसभ ५८ व्यक्तिगत घरधु ...
झमक घिमिरे
झमक कुमारी घिमिरे प्रतिभावान् नेपाली महिला स्रष्टा छी । प्रतिमष्तिस्क रोग सँ पीड़ित घिमिरे, ई रोग सँ पीड़ित विश्वक १०अम प्रतिभावान् साहित्यकार छी । हिनकर हाथ-टाङ्ग जन्मे सँ नै चलैत अछि ताहि खातिर ओ न खड़ा भऽ सकैत अछि,आ चलि नै सकैत अछि आओर न बोलि ...
शिवालिक पर्वत
हिमालय क्षेत्रक दक्षिण तराईसँ उत्तर दिस रहल तराई कऽ समथर मैदानक बाद देखल जाइवाला उठल पहिल उभार तथा महाभारतसँ दक्षिणदिस उतरैत समय समथर तराई आबै सँ पहिनिए अन्तिम पर्वतीय क्षेत्रकें शिवालिक पर्वत, चुरिया वा चुरे कहल जाइत अछि । ई फुकल पत्रेदार चट्टान ...
ययाति
ययाति, इक्ष्वाकु वंशक राजा नहुषक छः पुत्रसभ याति, ययाति, सयाति, अयाति, वियाति तथा कृतिमे सँ एक छल। याति राज्य, अर्थ आदिसँ विरक्त रहैत छल एहीलेल राजा नहुष अपन द्वितीय पुत्र ययातिक राज्यभिषेक करवा देलक। ययातिक विवाह शुक्राचार्यक पुत्री देवयानीक साथ ...
गोविन्द पाठक
गोविन्द पाठक 1973- गाम- करियन समस्तीपुर, मातृक- जलसैन अन्ध्रा-ठाढ़ी, मधुबनी। दस बर्खसँ बेशीसँ हिन्दी आ मैथिली थियेटरमे सक्रिय। मैथिली दूरदर्शन सीरियल "नैन तिरपित भेल" लेल अभिनय, स्टार प्लसक ग्रेट इण्डियन लाफ्टर चैलेंज-IV आ महुआ चैनलक हँसीक अखाड़ा ...
रासबिहारी बोस
रासबिहारी बोस भारतके एक क्रान्तिकारी नेता छल जे ब्रिटिश राजक विरुद्ध गदर षडयन्त्र एवम आजाद हिन्द फौजके संगठनक कार्य केलक। ओ न केवल भारतमे बहुतरास क्रान्तिकारी गतिविधिसभक सन्चालन करैमे महत्वपूर्ण भूमिका निभेलक, अपितु विदेशमे रहियोके भी ओ भारतक स्व ...
मेहेर बाबा
मेहेर बाबा एक ईरानी मूल के भारतीय चिन्तक आ दार्शनिक छल। बाबा न केवल दार्शनिक छल बल्कि ई काल खन्डके अन्तिम पूर्णावतार अछि। उनकर समाधी मेहेराबाद, अहमदनगर मे अछि। शीर्डी के साईं बाबा, बाबाजान पूना, साकोरी के उपासनी महाराज, केडगाँव के नारायण महाराज ए ...
विनायक दामोदर सावरकर
विनायक दामोदर सावरकर भारतीय स्वतन्त्रता आन्दोलन के अग्रिम पंक्तिके सेनानी आ प्रखर राष्ट्रवादी नेता छल। उनका प्रायः वीर सावरकर क नामसँ सम्बोधित कएल जाइत अछि। हिन्दू राष्ट्रक राजनीतिक विचारधारा क विकसित करैके बहुत बड श्रेय सावरकरक जाइत अछि। ओ न केव ...
संयुक्त राष्ट्र सुरक्षा परिषद
संयुक्त राष्ट्र सुरक्षा परिषद संयुक्त राष्ट्रकऽ छी: प्रमुख अंगसभमध्यक एकटा अंग छी, जेकर उत्तरदायित्व छी - अन्तर्राष्ट्रिय शान्ति आ सुरक्षा बनाई राख्नल । परिषदके अनिवार्य निर्णयसभ घोषित कैर अधिकारसभ सेहो अछि । एहन कोनो निर्णयके संयुक्त राष्ट्र सुर ...
बनाना ब्रेड
ई सभसँ पहिने अमेरिकामे सन् १९३० दिस लोकप्रिय भेछल । ई विभिन्न अमेरिकी पाक पुस्तकमे प्रदर्शित भेल एक लोकप्रिय व्यञ्जन छी । २३ फरबरीकें दिन राष्ट्रिय बनाना ब्रेड दिवस मनाएल जाइत अछि ।
कोंकणी भाषा
कोंकणी भारतक गोवा, महाराष्ट्रक दक्षिणी भाग, कर्नाटकक उत्तरी भाग आ केरलक किछ भागसभमे बाजल जाइवला भाषा छी । भाषाक आधारमे ई भाषा भारोपेली भाषा परिवारसँ सम्बन्धित रहल अछि आ मराठी भाषासँ एकर बहुतेक निकट सम्बन्ध रहल अछि । राजनैतिक हिसाबसँ ई भाषा अपन पह ...
प्राण (अभिनेता)
प्राण हिन्दी चलचित्र क्षेत्रक एक प्रमुख चरित्र अभिनेता छल जे मुख्यतः अपन खलनायक भूमिकाक। लेल जानल जाइत अछि। कतेकौ बेर फिल्मफेयर पुरस्कार तथा बङ्गाली चलचित्र जर्नलिस्ट्स एसोसिएशन अवार्ड्स विजेता ई भारतीय अभिनेता हिन्दी सिनेमा जगतमे १९४० सँ १९९० के ...
पर्ल रिवर टावर
पर्ल रिवर टावर एक ७१-मञ्जिला, ३०९.६ मी, स्वच्छ प्रौद्योगिकी नव भविष्य गगनचुम्बी इमारत छी जे जिन्सुई रोडक जङक्शन/झुजियाङ एवेन्यू पश्चिम, तियान्हे जिला, गुआङझौ, चीनमे अवस्थित अछि। टावरक वास्तुकला आ इन्जीनियरिङ्ग आर्किटेक्टसक तौपर स्किडमोरे ओवीङ्स ए ...
विष्णु
विष्णु वैदिक काल सँ सम्पूर्ण विश्वक सर्वोच्च शक्ति एवं नियन्ताक रूपमे मान्य रहल अछि।विष्णु पुराण १/२२/३६ अनुसार भगवान विष्णु जिनका निराकार परब्रह्म जिनका वेदमे ईश्वर कहल गेल आ चतुर्भुज विष्णुक सबसँ निकटतम मूर्त एवं मूर्त ब्रह्म कहल गेल अछि। विष्ण ...
मुद्रा
मुद्रा ओ बस्तु अथवा लिखत छी जेकरा बिनिमय माध्यमक रूपमा प्रयोग कएल जाएत अछि आ बस्तु तथा सेवाके भुक्तानी तथा ऋण मोचनक लेल सामाजिक तथा कानूनी रूप सँ स्वीकार कएल जाएत अछि ।धातुसँ बनल सिक्का वा रूपैयाँ पैसाके मात्र मुद्रा कहैक चलन अछि ।
नीमकाथाना
नीमकाथाना भारतीय राज्य राजस्थान कऽ सीकर जिला एक नगरपालिका क्षेत्र छी। ई सीकर कऽ आठ तहसिलमे सँ एक छी। ४ अक्टूबर १९९५ कऽ नीमकाथानामे पूर्ण सूर्य ग्रहण देखल गेल छल। एकर अध्ययन हेतु विश्व कऽ वैज्ञानिक द्वारा यहाँ शोध केन्द्र बनालक । नगर कऽ नजदीकही गण ...
शिवेन्द्रलाल कर्ण
शिवेन्द्रलाल कर्ण, धनुषा, नेपाल 1951- लेखकसँ अधिक शिक्षकक रूपमे परिचित आ प्रतिष्ठित छथि । त्रिभुवन विश्वविद्यालयअन्तर्गतरा. रा. ब. कैम्पस, जनकपुर-धामक सह-प्राध्यापक श्री कर्णक ऐतिहासिक विषय-वस्तुपर लिखल कतोक लेख मैथिली, हिन्दी आ अग्ङरेजी भाषामे प ...
पशुपतिनाथ झा
पशुपतिनाथ झा, महोत्तरी, नेपाल हिनक लेखन विवरणात्मक होइत अछि आ सम्बद्ध विषयमे नीकजकॉ जानकारी दैत अछि । विभिन्न पत्र-पत्रिकामे हिनक लेख-रचना बरोबरि देखबामे अबैत रहैछ ।रा.रा.ब. कैम्पस, जनकपुरधाममे मैथिली विषयक प्राध्यापनमे संलग्न श्री झा मैथिलीसम्बन ...
यार्सा गुम्बा
यार्सा गुम्बा एक बहुमुल्य जडिबुटि छी। लामा भाषाम यार्साक अर्थ आधाजीव आ गुम्बाक अर्थ आधा गाछ वा बुटी होएत अछि। विश्वम अखन धरि Cordyceps वर्गक ढुसीसभ क ६८०सँ बेसी प्रजातीसभ भेटल अछि। ई मध्य सबैसँ परिचित ढुसी यार्चागुम्बाके अंग्रेजीम Caterpillar fun ...
बर्षा राउत
वर्षा राउत अनेकौं सङ्गीत भिडियो, टेलिभिजन विज्ञापनसभ आओर नेपाली फिचर फिल्मसभ में देखाए देनए अछि। ओ सन् २०१३ में म्यूजिक भिडियो रोजेको मैले के साथ एकटा मोडेल के रूप में अपन करियरक शुरुआत केनए छल। ओ सिल्भर स्क्रीन पर आबए सँ पहिने अनेका-अनेक म्यूजिक ...
विचित्रवीर्य
विचित्रवीर्य सत्यवती आ शान्तनुक चित्राङ्गद आ विचित्रवीर्य नामक दुई पुत्र भेल । शान्तनुक स्वर्गवास चित्राङ्गद आ विचित्रवीर्यके बाल्यकालमे भ गेछल याह कारण ई दुनुके पालन पोषण भीष्मद्वारा कएल गेछल । भीष्म चित्राङ्गदके पैग भेला बाद हस्तिनापुरक राजगद्द ...
एम्पायर टावर, मलेशिया
एम्पायर टावर, मलेशिया एक गगनचुम्बी इमारत छी। भिज्टा टावर पूर्व साम्राज्य टावर एकीकृत भेल इन्टरमार्क रूपमे पहिचानल जाइ वाला विकास भाग छी। क्वालालम्पुर सिटी सेन्टरमे जालान तुन रजाकमे स्थित अछि। इंटीग्रा टावरके ३९अम मञ्जिल कार्यालयक इमारत, २०१२ के म ...
अल हमारा टावर
अल हमारा टावर एकटा पूरा भ गेल गगनचुम्बी इमारत छी जे कुवेत शहर, कुवेत मे अछि। अल हमारा टावर कुवेतमे सभसँ ऊंच इमारत आ दुनियाक सभसँ ऊंच इमारतसभक सूची छी।
सिटी हल एण्ड सिटी ड्यूमा
सिटी हल एण्ड सिटी ड्यूमा मास्को सरकार आ विधानसभा कऽ लेल नया घर भ चुकल छल । ई चार ३०८.४ मीटर, ७० मञ्जिला टावरसभक शामिल होएत । वर्तमान मे, शहरक सरकार शहरभरमे छोट इमारतक सैकडो कऽ उपयोग करि रहल अछि।
योकोहामा ल्याण्डमार्क टावर
योकोहामा ल्याण्डमार्क टावर एकटा दोसर सभसँ ऊंच इमारत आ चौथा सभसँ ऊंच संरचना जापानमे खाड भेल २९६.३ मी उंच इमारत छी। ई, मिनाटो मिराई २१ शहरक योकोहामा कला के संग्रहालयक बगलमे योकोहामा जिलामे स्थित अछि। एकर निर्माण १९९३ मे समाप्त भ गेल छल। ६९अम तल्ला ...
बागमती नदी
बागमती नदी नेपालक एक मुख्य नदी छी । ई नदी बागद्वारसँ उद्गम भ काठमाडौंक किनारमे प्रवाहित होइत अछि । टेकु दोभानमे ई नदी विष्णुमती नदीसँ मिलैत अछि । चोभारक गल्छीसँ उपत्यका पार कएलाबाद बागमती नदी तराई दिस बहैत अछि । ई नदी धार्मिक दृष्टिकोणसँ सेहो महत ...
कृपाचार्य
कृपाचार्य कौरवसभ आ पाण्डवसभक गुरू छल। सात चिरञ्जीवीसभमे ओ सेहो एक अछि। कृपाचार्य महर्षि गौतम शरद्वान्क पुत्र छी। शरद्वानक तपस्या भंग करै के लेल इन्द्र जानपदी नामक एक देवकन्या भेजने छल, जेकर गर्भस दुईटा यमज भाई-बहिन भेल। पिता-माता दुनु हिनका सभके ...
खलंगा
प्युठान प्युठान जिलामे अवस्थित एक नगरपालिका छी । पहिले खलंगा क नामसँ पहिचानल जाईवाला ई नगरपालिकामे प्युठान जिलाक जिल्ला सदरमुकाम रहल अछी । ई नगरपालिकाक खलंगा लगायत आसपासक मरन्ठाना, दखाक्वाडी, बिजुबार, विजय नगर, धर्मावती आर खैरा गाविससभक जोडी २०७१ ...
संरक्षण स्थिति
कोनो प्रजातिक संरक्षण स्थिति ओहि सम्भावनाक द्योतक छी कि ओ प्रजाति वर्तमानमे वा निकट भविष्यमे विलोपनसँ बचल रहै । कोनो प्रजातिक संरक्षण स्थितिक आकलनक लेल बहुतेक कारकसभक ध्यानमे राखल जाएत अछि: नै मात्र की ओ प्रजातिक शेष सदस्यसभक सङ्ख्या, अपितु ओकर ज ...
तमोर नदी
तमोर नदी नेपालक प्रमुख नदी छी । कञ्चनजङ्घा हिमाल नजदिकसँ उत्पत्ति भेल तमोर नदी देशक प्रथमस्तरक नदीक रूपमे स्थापित अछि । धनकुटा जिलाक क्रमश उत्तर-पूर्वसँ दक्षिण-पश्चिम भ बहयवला ई नदीक अन्तिम मिलन कोशीमे जा मिलैत अछि । तमोर नदी त्रिबेणी घाटमा पहुँच ...
हृदयघात
विश्व व्यापी रूपमे भ रहल औद्योगीकरण आर मानव जीवनमे भ रहल जीवनशैलीक परिवर्तनसंगे मुटुरोग मानव मृत्युक पहिल कारण बनैल जा रहल अछी। पुरुष-महिला दुनु गोटेक असर पारै वाला ई रोग एखनो बढत क्रममे अछी।


text:
शिवाय प्रोडक्शन्स द्वारा साइनसिने फ़िल्म फेस्टिवल - Sincine Film Festival केर आयोजन शीघ्र होमए जा रहल अछि. एहि माध्यम सं देशहि नै, समूचा दुनिया सं छोट-पैघ सब तरहक फ़िल्म कलाकार लोकनि कें एक वैश्विक मंच प्रदान कएल जाएत. साइनसिने फ़िल्म फेस्टिवल कोनो तरहक भाषायी वा क्षेत्रीय सीमा सं उठि क' नव ओ स्थापित कलाकार लोकनि कें एक मंच पर अनबाक लेल प्रतिबद्ध अछि. जाहि सं फिल्म प्रतिभा कें आगू बढ़बाक अवसर भेटत. ई प्रयास देश-विदेश मे क्षेत्रीय कलाकार कें पहिचान आ मान-सम्मान बढ़ाओत. शिवाय प्रोडक्शन्स दिस सं साइनसिने फ़िल्म फेस्टिवल केर लोगो लॉन्च कएल गेल अछि. फेस्टिवल सं नव कलाकार सब कें एकटा मंच भेटत जाहि सं ओ नामचीन आ अनुभवी कलाकार लोकनि सं बातचीत क' सकताह जाहि सं हुनक हौसला बढ़त. साइनसिने फ़िल्म फेस्टिवल नवतुरिया कलाकार कें विशेष रूप सं प्रोत्साहित करबाक काज करत. मंच केर अभाव मे भटकैत प्रतिभा लेल ई फिल्म फेस्टिवल सुनहरा अवसर अछि.
Here we enter towards first step of our upcoming SinCine Film Festival. The Logo is here... #NewProfilePic #sinicine...Posted by Sincine Film Festival on Sunday, 6 September 2020


text:
मधुबनी सं चुनाव मैदान मे ठाड़ डॉ शकील अहमद के प्रचार लेल पंडौल पहुंचला पर राहुल गांधी के जोरदार स्वागत कएल गेलन्हि. सभा मे भारी भीड़ उमड़ल छल. राहुल गांधी लोक सं कांग्रेस के वोट देबय के आग्रह कएलथिन्ह. राहुल गांधी के कहनाय छलन्हि जे बिहार सरकार हर मोर्चा पर विफल साबित भेल अछि. कोसी बाढ़ि के दौरान सरकार लोक के राहत पहुंचाबय मे विफल रहल. लोक अखनो कष्ट मे रहि रहल छथि. बिहार हर दृष्टि सं दोसर राज्य सं पाछां अछि. बिहार मे रोजगार के अवसर नहिं रहला सं लोक के दोसर ठाम जाए पड़ैत छनि. ओ कहलथिन्ह जे अहां सभ केंद्र मे फेर सं कांग्रेस... यूपीए के सरकार बनाउ. देश राज्य तरक्की के रास्ता पर बढ़ैत रहत.
कांग्रेस महासचिव राहुल गांधी भने राज्य सरकार के जमि कs कोसलाह मुदा आरजेडी...एलजेपी के खिलाफ किछ नहिं बोललाह. लालू... पासवानजी भने हुनका खिलाफ अपन उम्मीदवार ठाड़ कएने छथिन्ह मुदा राहुल जी किछ बोलय सं बचलाह.


text:
नेपालमे बोलल जाय वाला भाषा सभ
नेपाल छोट देश भेला क बादों यतै बहुत रास विविधता रहल अछि । यतै विभिन्न जात-जाती, समुदाय, धर्मके आदमी सभक बसो बास रहल अछि । सभ समुदायके अपन-अपन भाषासभ रहल अछि मुदा सभ समुदायके लोकनी सभके सभ भाषासभके ज्ञान नै अछि मुदा नेपाली भाषा लगभग सभ समुदायके लो ...
चक्रव्यूह
चक्रव्यूह विख्यात नेपाली भाषा साहित्यकार शरद क्षेत्री द्वारा रचित एक कहानी–संग्रह छी जेकर लेल हुनका सन् 1986 मे साहित्य अकादमी पुरस्कार सँ सम्मानित कएल गेल।
पर्यवेक्षण
पर्यवेक्षण विख्यात नेपाली भाषा साहित्यकार जीवन नामदुंग द्वारा रचित एक साहित्य–समालोचना छी जेकर लेल हुनका सन् 1994 मे साहित्य अकादमी पुरस्कार सँ सम्मानित कएल गेल।
इंद्रधनुष
इंद्रधनुष विख्यात नेपाली भाषा साहित्यकार आर. पी. लामा द्वारा रचित एक निबंध–संग्रह छी जेकर लेल हुनका सन् 1992 मे साहित्य अकादमी पुरस्कार सँ सम्मानित कएल गेल।
आमा
आमा विख्यात नेपाली भाषा साहित्यकार तुलसी राम शर्मा ‘कश्यप’ द्वारा रचित एक महाकाव्य छी जेकर लेल हुनका सन् 1990 मे साहित्य अकादमी पुरस्कार सँ सम्मानित कएल गेल।
नीलकंठ
नीलकंठ विख्यात नेपाली भाषा साहित्यकार मत्स्येन्द्र प्रधान द्वारा रचित एक उपन्यास छी जेकर लेल हुनका सन् 1985 मे साहित्य अकादमी पुरस्कार सँ सम्मानित कएल गेल।
किराँत जाति
किराँत शब्द सँ नेपालक मूलवासी जनजाति कें बुझल जा सकैत छी । वेद व्यास द्वारा लिखित संसारक वैदीक सनातन धर्म वेदमे समेत ई भुभागमे रह्निहार जातिकें किराँतक रुपमे व्याख्य कएल गेल अछि आ एहि किराँतक अधिन्स्य सेहो अन्य बहुतो थरसभ रहलाक कारण बिभिन्न भाषा, ...
बढैयाताल गाउँपालिका
बढैयाताल गाउँपालिका बर्दिया जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बर्दिया जिलामे साविकक जमुनी, सोरहवा, मानपुर मैनापोखर आ कालिका, बर्दिया गाउँ विकास समितिसभके मिलाए बढै ...
तिला गाउँपालिका
तिला गाउँपालिका जुम्ला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद जुम्ला जिलामे साविकक घोडेमहादेव, मालिकाठाटा, रारालिही आ कुडारी गाउँ विकास समितिसभके मिलाए तिला गाउँपालिका ...
कनकासुन्दरी गाउँपालिका
कनकासुन्दरी गाउँपालिका जुम्ला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद जुम्ला जिलामे साविकक बम्रमाडीचौर, मालिकाबोता, कनकासुन्दरी आ बिराट गाउँ विकास समितिसभके मिलाए कनकासु ...
हिमा गाउँपालिका
हिमा गाउँपालिका जुम्ला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद जुम्ला जिलामे साविकक कालिकाखेतु, बड्की आ महावैपाथरखोला गाउँ विकास समितिसभके मिलाए हिमा गाउँपालिका बनाएल गे ...
पातारासी गाउँपालिका
पातारासी गाउँपालिका जुम्ला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद जुम्ला जिलामे साविकक डिल्लीचौर, पट्मारा, छुमचौर आ पातरासी गाउँ विकास समितिसभके मिलाए पातारासी गाउँपालि ...
ढोरचौर गाउँपालिका
ढोरचौर गाउँपालिका सल्यान जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सल्यान जिलामे साविकक बाँझकाँडा, सिद्धेश्वर, सल्यान आ चाँदेकरञ्जी गाउँ विकास समितिसभके मिलाए ढोरचौर गाउँप ...
काइके गाउँपालिका
काइके गाउँपालिका डोल्पा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद डोल्पा जिलामे साविकक शहरतारा, आ लावन गाउँ विकास समितिसभके मिलाए काइके गाउँपालिका बनाएल गेल अछि । काइके गा ...
तातोपानी गाउँपालिका
तातोपानी गाउँपालिका जुम्ला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद जुम्ला जिलामे साविकक लाम्रा, हांकु, तातोपानी, जुम्ला आ ताम्ती गाउँ विकास समितिसभके मिलाए तातोपानी गाउँ ...
गुठीचौर गाउँपालिका
गुठीचौर गाउँपालिका जुम्ला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद जुम्ला जिलामे साविकक गुठीचौर, गर्ज्याङ्गकोट आ देपालगाउँ गाउँ विकास समितिसभके मिलाए गुठीचौर गाउँपालिका ब ...
सोरु गाउँपालिका
सोरु गाउँपालिका मुगु जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद मुगु जिलामे साविकक नाधर्पू, भिई, फोतू, जिमा, धैनकोट आ रारा गाविस गाउँ विकास समितिसभके मिलाए सोरु गाउँपालिका ...
खत्याड गाउँपालिका
खत्याड गाउँपालिका मुगु जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद मुगु जिलामे साविकक सेटी, श्रीकोट, मुगु, खमाले, गम्था, सुकाढिक, ह्याङ्लू, आ कोटडाँडा गाउँ विकास समितिसभके म ...
मुगुम कार्मारोंग गाउँपालिका
मुगुम कार्मारोंग गाउँपालिका मुगु जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद मुगु जिलामे साविकक डोल्फू, किम्री, पुलू आ माङ्गी गाउँ विकास समितिसभके मिलाए मुगुम कार्मारोंग गाउ ...
सिलेट सहर
सिलेट पूर्वोत्तर बङ्गलादेशमे अवस्थित एक महानगरीय शहर छी । ई सिलेट विभागक प्रशासनिक शहर छी । ई शहर बङ्गालक उत्तरपश्चिममे सुरमा नदीक दहिना किनारमे अवस्थित अछि । ई शहरमे पाँच लाख सँ बेसी जनसङ्ख्या रहल अछि । सिलेट बङ्गलादेशक सभ सँ महत्त्वपूर्ण आध्यात ...
शम्भुनाथ मन्दिर
शम्भुनाथ मन्दिर पूर्वी नेपालक प्रसिद्ध मन्दिरसभ मध्ये एक हिन्दू मन्दिर छी । ई मन्दिर पूर्व पश्चिम राजमार्गक दक्षिण भाग सप्तरी जिलाक शम्भुनाथ नगरपालिकामे अवस्थित अछि । ई मन्दिरमे शिव प्रमुख देवताक रूपमे रहल अछि । भारत तथा नेपालक भक्तजनसभक आस्थाक क ...
कृष्णासवरन गाउँपालिका
कृष्णासवरन गाउँपालिका सप्तरी जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सप्तरी जिलामे साविकक जण्डौल, हरिहरपुर, सितापुर, प्रशवनी आ बकधुवा गाउँ विकास समितिसभके मिलाए कृष्णासव ...
लाजिम्पाट दरबार
लाजिम्पाट दरबार,या अग्नि भवन काठमाडौंमा स्थित एक पाँडे वंशकऽ दरबार छल जेकरा राणावंश हत्यालक । ई दरबार काजी वीरकेशर पाँडेक निज निवास छल । जे पछा वीर शम्शेर आ ओकरवाद अग्नि शम्शेर लेलक ।
भारतीय रुपया
भारतीय रुपया भारतक राष्ट्रिय मुद्रा छी । एकर बजार नियामक आ जारीकर्ता भारतीय रिजर्व बैंक छी । नव प्रतीक चिह्न आबै सँ पहिने रूपयाके हिन्दीमे दर्शाबैक लेल रु आ अङ्ग्रेजीमे Re., Rs. आ Rp. क प्रयोग कएल जाएत छल ।
काल भैरव (काठमाडौं)
कालभैरव काठमाडौंक हनुमानढोका दरवार स्क्वायरमे रहल भैरवस्थान छी। एकरा काठमाडौं भैरवस्थान सेहो कहैत अछि। ई काल भैरव क मुर्ति मल्लकालिन काठमाडौं क बासिन्दा नागार्जुन पहाड उत्खनन करैत काठमाडौक वसन्तपुरमे ल्याब स्थापना केलक । मल्लकालक उत्तरार्धतक ई तत ...
सापारु
सापारु अर्थात गाईयात्रा पर्व, धार्मिक मान्यताकें अनुसार गाईकें अर्थ पवित्र आ जात्राक अर्थ पर्व होएत अछि ताहिना नेपाल भाषामे: सा पारू) मुख्य रूपसँ काठमाडौं उपत्यकामे नेवाः समुदायद्वारा मनाओल जाएत अछि । ई पर्वमे वर्ष भरि भेल लोगसभक मृत्युक स्मरण कर ...
चण्डेश्वरी मन्दिर
चण्डेश्वरी मन्दिर बनेपामे मात्रे नै, पूरा काठमाडौँ उपत्यका भैरमे प्रख्यात अछि । बहुत नेवार समुदायक लोग चण्डेश्वरीक कुलदेवी आ इष्टदेवीक रूपमे पुजैत अछि ।
जेदवाङ
नेपालक जनसंख्या २०६८ क अनुसार जेदवाङ गाउँ विकास समितिक जनसंख्या ३,८०२ अछि तहिमे पुरुषक जनसँख्या १,६४१ आर महिलाके जनसँख्या २,१६१ अछि तहिना घरधुरीके संख्या ७३७ अछि ।
जुगाँर
नेपालक जनसंख्या २०६८ क अनुसार जुगाँर गाउँ विकास समितिक जनसंख्या ५,१६९ अछि तहिमे पुरुषक जनसँख्या २,४०४ आर महिलाके जनसँख्या २,७६५ अछि तहिना घरधुरीके संख्या १,००९ अछि ।
इरिवाङ
नेपालक जनसंख्या २०६८ क अनुसार इरिवाङ गाउँ विकास समितिक जनसंख्या ५,२७९ अछि तहिमे पुरुषक जनसँख्या २,४२७ आर महिलाके जनसँख्या २,८५२ अछि तहिना घरधुरीके संख्या १,००३ अछि।
विभूति आनन्द
विभूति आनन्द 1953- जन्म: शिवनगर, मधुबनी, बिहार। चर्चित कवि, कथाकार, संपादक । प्रकाशित कृति टूटा उपन्यास टूटा समीक्षा, तीन टा कथ संग्रह, टूटा गीत-गजल संग्रह ओ चारिटा कथा-संग्रह प्रकाशित।२००६- विभूति आनन्द काठ, कथामैथिली लेल साहित्य अकादमी पुरस्कार ...
हिमश्रृङ्खला
हिमसँ पूर्ण रूपसँ ढकल पहाडक चोटीसभक शृङ्खला अर्थात लहरसभके हिमश्रृङ्खला कहल जाएत अछि । एकटा हिमश्रृङ्खला हिमालयसभक लहर होमएत अछि जे एकदोसरसँ सटल रहैत अछि आ जेकरा खोंच तथा घाटीसभद्वारा विभाजित करैत अछि ।
टाक्सिन्दु
नेपालक वि.सं. २०६८ क जनगणना अनुसार टाक्सिन्दुक जनसङ्ख्या २,१७७ अछि । जाहिमे ५१० घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,०६५ आ महिलाक सङ्ख्या १,११२ रहल अछि ।
गुदेल
नेपालक वि.सं. २०६८ क जनगणना अनुसार गुदेलक जनसङ्ख्या ४,२४४ अछि । जाहिमे ८६९ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २,०९१ आ महिलाक सङ्ख्या २,१५३ रहल अछि ।
नेले
नेपालक वि.सं. २०६८ क जनगणना अनुसार नेलेक जनसङ्ख्या २,१९७ अछि । जाहिमे ४८४ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,०५४ आ महिलाक सङ्ख्या १,१४३ रहल अछि ।
जुभिङ
नेपालक वि.सं. २०६८ क जनगणना अनुसार जुभिङक जनसङ्ख्या ३,३५२ अछि । जाहिमे ७६९ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,६४२ आ महिलाक सङ्ख्या १,७१० रहल अछि ।
सोताङ
नेपालक वि.सं. २०६८ क जनगणना अनुसार सोताङक जनसङ्ख्या ५,८३४ अछि । जाहिमे १,२८८ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २,८७७ आ महिलाक सङ्ख्या २,९५७ रहल अछि ।
तिङ्गला
नेपालक वि.सं. २०६८ क जनगणना अनुसार तिङ्गलाक जनसङ्ख्या ३,९२४ अछि । जाहिमे ८९४ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,७५६ आ महिलाक सङ्ख्या २,१६८ रहल अछि ।
हाजीपुर
हाजीपुर भारत गणराज्य के बिहार प्रान्त के वैशाली जिला क मुख्यालय छी। हाजीपुर भारत के संसदीय व्यवस्था के अन्तर्गत एकटा लोकसभा क्षेत्र सेहो छी। १२ अक्टुबर १९७२ के मुजफ्फरपुर स अलग भ्याके वैशाली के स्वतंत्र जिला बनि के बाद हाजीपुर एकर मुख्यालय बन गेल ...
विजयकान्त मिश्र
विजयकान्त मिश्र इतिहासकार 1927-1994 डॉ. विजयकांत मिश्रक जन्म १० अगस्त १९२७ मंगरौनी गाम - जे नव्य न्याय आ तांत्रिक साधनाक जन्म-स्थली अछि- जिला मधुबनी मे भेलन्हि। ओ 1948 मे प्राचीन भारतीय इतिहास आ संस्कृति विषयमे एलाहाबाद विश्वविद्यालयसँ सनात्तकोत् ...
वैशाली (प्राचीन शहर)
वैशाली भारतक बिहार राज्यक एक शहर छल जे वर्तमानमे एक पुरातात्विक स्थल छी। ई स्थान तिरहुत प्रमण्डलक तिरहुतमे पडैत अछि। ई लिच्छवीक राजधानी शहर छल, आ ऐतिहासिक प्रमाणसभक अनुसार इशापूर्व ६ शताब्दीमे वैशालीमे विश्वक सभसँ पहिल गणतन्त्रकायम कएल गेल छल।भगव ...
मुजफ्फरपुर
मुजफ्फरपुर भारतक बिहार राज्य अन्तर्गत मिथिला क्षेत्रक सभ सँ पैग शहर छी। ई शहर तिरहुत मण्डलक मुख्यालय तथा मुजफ्फरपुर जिलाक प्रमुख नगर आ मुख्यालय छी। ई शहर अपन सूती वस्त्र उद्योग तथा आम आ लिच्ची जका फलक उत्कृष्ट उत्पादनक लेल समुचा विश्वमे प्रसिद्ध ...
जलेश्वर नगरपालिका
जलेश्वर मध्यमाञ्चल विकास क्षेत्रक जनकपुर अञ्चलक महोत्तरी जिलामे रहल नगरपालिका आ महोत्तरी जिलाक सदरमुकाम सेहो छी। ई तराईके सुरसण्ड,बिहार बोर्डरसँ सेहो जुडल अछि।. हिन्दु धर्मके अनुसार जलमे इश्वर भेलाक कारण एकरा जलेश्वर कहल जाइत अछि। साउन आ माघ महिन ...
मऊ जिला
मऊ जिला भारतक उत्तर प्रदेश राज्यक आजमगढ मण्डल मे एकटा जिला छी । जिलाक मुख्यालय मऊ सहर अछि । ई आजमगढ अउर बलिया जिला से अलग होके बनल अछि। मऊ जिलाक उत्तर मे गोरखपुआर देवरिया, पूर्व में बलियाँ, दक्खिन मे गाजीपुआर पच्छिम ओर आजमगढ जिला स्थित छी ।
लखनऊ जिला
लखनऊ जिला भारतमे उत्तरप्रदेश राज्यमें एकटा जिला छी । लखनऊ सहर एहि जिलाक मुख्यालय आर उत्तर भारतक प्रमुख सहर छी आर ई जिला लखनऊ मण्डलक हिस्सा अछि । लखनऊ उत्तर प्रदेशक राजधानी छी । लखनऊ सहरक स्थापना १७७५मे भेल जब अवधक नवाब अपन राजधानी फैजाबाद से एहिज ...
आजमगढ जिला
आजमगढ जिला भारतक उत्तर प्रदेश राज्यक आजमगढ मण्डल मे एकटा जिला छी । जिलाक मुख्यालय आजमगढ सहर अछि । आजमगढ जिलाक उत्तरमे गोरखपुर, पूर्वमे मऊ, दक्षिण पूर्वमे गाजीपुर, दक्षिण पश्चिममे जौनपुर, पश्चिममे सुल्तानपुआर उत्तर पश्चिममे अम्बेडकर नगर जिला स्थित ...
आगरा मण्डल
आगरा मण्डल भारतक राज्य उत्तर प्रदेशक एकटा मण्डल अछि । आगरा मण्डल उत्तर प्रदेशमे पच्छिमी भागमे अवस्थित अछि आर एहि मण्डलक मुख्यालय आगरा सहर अछि । आगरा मण्डल उत्तर प्रदेशक सीमावर्ती मण्डल अछि आर एहि कर पच्छिमी सीमा राजस्थान आर दक्षिणी सीमा मध्य प्रद ...
पाकपत्तन जिला
पाकपत्तन जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, पाकपत्तन शहर छी । सन् १९९८ क जनगणनाक अनुसार, एकर कुल जनसंख्या १,२८६,६८० छल ।
लाहौर जिला
लाहौर जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, अटक शहर छी । ई जिलाक कुल क्षेत्रफल ६,८५८ अछि। एतय बाजल जायवला प्रमुख भाषा पञ्जाबी अछि, जबकि उर्दू प्रायः हर जगह समझल जाइत अछि । साथे अङ्ग्रेजी सेहो अधिकांश शहरी केन्द्रसभ ...
झेलम जिला
झेलम जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, झेलम शहर छी । ई जिलाक कुल क्षेत्रफल ३,५८७ अछि, तथा वर्ष सन् १९९८ क जनगणनाक अनुसार, एकर कुल जनसंख्या १,१०३,००० छल । एतय बाजल जायवला प्रमुख भाषा पञ्जाबी अछि, जबकि उर्दू प्रा ...


text:
कलकत्ता: मिथिला विकास परिषदक सात सदस्यीय प्रतिनिधिमंडल पूर्व निर्धारित कार्यक्रमक अनुसारे अध्यक्ष अशोक झा, राघवेन्द्र झा, श्रीमती शैल झा, श्रीमती रूपा चौधरी ,पंडित नन्द कुमार झा, गौरीशंकर मिश्रा आ रघुनाथ चौधरी राजभवन मे पश्चिम बंगालक राज्यपाल केसरी नाथ त्रिपाठी सं भेँट क' ज्ञापन देलक। पश्चिम बंगाल में रहनिहार लाखो मिथिलावासीक विभिन्न समस्या पर राज्यपालक धियान आकृष्ट कएल गेल. जाहि मे कलकत्ता विश्वविद्यालय मे फेर सं मैथिली कें पाठ्यक्रम मे शामिल करब, मैथिली अकादमी केर स्थापना, पूर्वोत्तर भारतक सांस्कृतिक केंद्र द्वारा मैथिली मे कार्यक्रम करयबाक प्रावधान, संगहि राजमार्ग पर डॉ राजेन्द्र प्रसाद केर मूर्ति स्थापना शामिल छल. एकर संगहि परिषद द्वारा प्रस्तावित वेद ओ संस्कृत केंद्र लेल जमीन उपलब्ध करयबाक मांग सेहो कएल गेल.
राज्यपाल महोदय कें मिथिलाक पाग पहिरा तथा मिथिला पेंटिंग्स सं सजायल अंग बस्त्र मिथिला विकास परिषद द्वारा प्रकाशित सभ पुस्तक कविपति विद्यापतिक मॉडल प्रदान क' माला पहिरा सम्मान देखाओल गेल. (Report: मिथिमीडिया ब्यूरो)


text:
नवका- पुरनका लेख सर्च करु...
हिन्दुस्तान टाइम्स के चाही पत्रकार
दिल्ली मे टाइम्स ऑफ इंडिया आओर हिन्दुस्तान टाइम्स सभसं पैघ अखबार मे अछि. दुनू मे नंबर एक लेल टक्कर चलैत रहैत अछि. अगर अहां एहि टॉप के अंग्रेजी अखबार संग काज करय
चाहय छी तं ई अहां लेल नीक मौका अछि.
हिन्दुस्तान टाइम्स के अपन अखबार लेल प्रोडक्शन एडिटर जखन कि वेबसाइट लेल ऑनलाइन न्यूज एडिटर, चीफ कॉपी एडिटर, सीनियर कॉपी एडिटर आओर कॉपी एडिटर चाही.
एहि के लेल अहांक अंग्रेजी पर नीक पकड़ होबाक चाही. अहांक पास पत्रकारिता के डिग्री के संग डिजिटल मीडिया के ज्ञान सेहो होबाक चाही.
अगर अहां अप्लाई करय चाहय छी तं देर नहि करु जल्दी सं अपन रिज्यूमे jobs@hindustantimes.com भेज दिऔ. मेल के सब्जेक्ट लाइन मे कोन पोस्ट लेल अप्लाई करि रहल छी से लिखनाय नहि बिसरब.
अहां सभ के हमर शुभकामना...
2 टिप्पणियां:


text: बेगुसराय, मिथिला मिरर : बिहारक बेगूसराय जिलामे 23 अगस्त वृहस्पतिदिन बेरुपहर ट्रेनसँ कटि तीनटा युवकक मौत भ’ गेल। बताओल जा रहल अछि जे तीनू रेलवे ट्रैक पार क’ रहल छलाह। एहि दौरान कामाख्या एक्सप्रेसक चपेटमे आबि तीनूक मौत भ’ गेलनि। हादसा बेगूसराय रेल थाना क्षेत्रक लखमिनियां स्टेशनक पूर्वी क्रॉसिंग लग भेल। घटनाक जानकारी भेटिते जीआरपी आ बेगूसराय थाना पुलिस मौका पर पहुँचल आ तीनू शवकेँ कब्ज़ामे लेलक। 2टा लाशक शिनाख्त भ’ गेल जाहिमे एकटा मृतकक पहचान राजकुमार आ दोसर अहमदक रूपमे भेल अछि। दूनू बलिया थाना क्षेत्रक मंसूरचक गामक निवासी छथि। तेसर शवक शिनाख्त नहि भेल अछि पुलिस तीनू शवकेँ पोस्टमार्टम लेल पठा देलक आ घटना कोना भेल ओकर जाँच पड़ताल क’ रहल अछि।


text:
बिहार मे दलित पुजारी
बिहार के 6टा मंदिर मे दलित पुजारी नियुक्त कएल गेल अछि. पटना के महावीर मंदिर के अलावा जेहि मंदिर मे दलित पुजारी बनाएल गेल अछि ओहि मे पालीगंज के रामजानकी मंदिर मे जनार्दन मांझी के पुजारी बनाएल गेलाह . बिहटा के शिवमंदिर के पुजारी बनलाह यमुनादास जी. जखन कि हाजीपुर के महादेव मंदिर मे चंद्रेश्वर दास... बोधगया के जगन्नाथ मंदिर मे दीपक दास आओर मुजफ्फरपुर मनिहारी मंदिर मे पुजारी बनला अ जगदीश दास जी. ई सभ भेल अछि बिहार राज्य धार्मिक न्यास बोर्ड के प्रशासक किशोर कुणाल जी के कारण. हुनका एहि काज के लेल विरोध के सामना सेहो करय पड़लन्हि. हिनके प्रयास के कारण पहिल बेर पटना के महावीर मंदिर मे 15 साल पहिने 1993 मे दलित संत सूर्यवंसी दास के पुजारी बनाएल गेल छल


text:
पूरा मधुबनी शहर क’ कंटेनमेंट जोन घोषित करैत तीन दिन कें लेले बंद क’ देल गेल अछि। अहि दौरान आवश्यक सेवा क’ छोइर सभ’ तरहक दुकान बंद रहत। ई फैसला डीएम डॉ. निलेश देवरे शहर मे कोरोना संक्रमण कें बढ़ैत मामला क’ देखैत लेलैथ।
फैसला कें तहत शहर मे दूध, सब्जी, दवाई आ किराना केर दुकाने खालि खुलल रहत। कोनो भी तरहक सवारी गाड़ी कें परिचालन पर पूर्णत: रोक रहत। मालवाहक गाड़ि क’ एबाक इजाजत होयत। निजी गाड़ि जे बाहर जायत, ओकरा रामपट्टी होयत समिया ढाला होइत एनएच पर भेजल जायत। एसडीएम सुनील कुमार सिंह बतओलनि जे शहर मे बितल तीन दिन मे कोरोना संक्रमित केर संख्या मे बढ़ोतरी भेल अछि। जखन, स्थिति पूर्ण तरहे नियंत्रण मे अछि। परन्तु, प्रशासन ने एतियात कें तौर पर ई फैसला लेल गेल अछि, जाहिसँ संक्रमण नै फैल पाबै । शहर मे प्रेवश कें सभ’ रास्ता पर बैरिकेडिंग होयत। पुलिस कें जवान आ मैजिस्ट्रेट केर तैनाती रहत। शहर मे मास्क पहिरनाइ अनिवार्य क’ देल गेल अछि। बिना मास्क पहिरने लोक सब पर फाइन कें संग कानूनी करवाई सेहो कयल जायत। शहर मे माइकिंग कें माध्यम सं लोक क’ जानकारी सेहो देल गेल।
तीन दिन मे 18 मामला सामने आयल शहर मे
मिलल जानकारी कें मुताबिक बीतल तीन दिन मे शहर मे कोरोना संक्रमित कें 18 मामला बताओल जा रहल अछि। एकर आर बढ़बाक आशंका अछि। गिलेशन बाजार, लोहापट्टी, आरके कॉलेज रोड, सूरतगंज, जलधारी चौक, कीर्तन भवन रोड, भुआरा आ पुलिस लाइन कें निकट सं संक्रमित मामला सामने आयल अछि। गिलेशन बाजार मे कोरोना मामला निकलबाक लोक मे दहशत अछि। कही दी जे ई मुख्य बाजार अछि। लोक क’ डर सता रहल अछि जे हाल कें दिन मे बहुत लोक अहि बाजार मे गेल छला।


text:
मुसहर समुदायके समग्र उत्थान अभियान दिनोदिन सशक्त भ’ रहल
मुसहर समुदायके समग्र उत्थान अभियान दिनोदिन सशक्त भ’ रहल, अभियानक राष्ट्रिय, प्रदेश आ जिला संयोजक छनोट।
पुस्तो पुस्तासँ चरम गरिबी, रोग, भुक, शोक, अन्याय, अभाव, अत्याचार आ अमानवीय जीवन जीबऽ लेल बाध्य मुसहर समुदायके समग्र उत्थानक लेल सन् २००९ सँ “शक्तिहिनक सशक्तिकरण” अभियान संचालन कऽ रहल भोर ई अभियानकेँ ओओर सशक्त आ प्रभावकारी बनाबऽ लेल प्रदेश तथा जिला संयोजक तय कएने अछि । भोरक वर्तमान अध्यक्ष पचुलाल माझी मुसहरक संयोजकत्वमे सन् २००९ सँ अखनधरि ई अभियान संचालन भऽ रहल अछि। किछु मास पहिने पचुलाल माझी मुसहर भोरक अध्यक्ष भेलाक पश्चात “शक्तिहिनक सशक्तिकरणः मुसहर समुदायक समग्र उत्थान” अभियानक नेतृत्व हस्तान्तरण करबाक निर्णय भोर कएने अछि । ई अभियानक नेतृत्व हस्तान्तरण सङ्गहि अभियानकेँ आओर सशक्त आ बेसी प्रभावकारी बनाबऽ लेल अभियानक राष्ट्रिय, प्रदेश तथा जिला संयोजकसभक तोकने अछि।
“जकर सवाल ओकर नेतृत्व” सिद्धान्तमे विस्वास करऽ बला भोर शुरुसँ मुसहर समुदायके युवा तथा अगुवासभक क्षमता अभिवृद्धि तथा सुदृढिकरण करैत कार्यक्रमसभद्वारा नेतृत्व सबलीकरण करैत आएल अछि । भोरक नेतृत्वमे संचालन भऽ रहल अन्य सभ अभियान जकाँ ईहो अभियानक मानव संसाधन स्वंय सेवा एवम् सामाजिक परोपकारक सिद्धान्त अनुसारसँ परिचालन भऽ रहल दोसर महत्वपूर्ण पक्ष अछि। जइँ अन्तरगत ई अभियानक तोकल राष्ट्रिय, प्रदेश आ जिला संयोजकसभ स्वंयसेवकक रुपमे निःशुल्क काज करत।
“शक्तिहिनक सशक्तिकरण मुसहर समुदायक समग्र उत्थान” अभियानकेँ आओर सशक्त तथा प्रभावकारी बनेबाक लेल तपसिल अनुसारक राष्ट्रिय, प्रदेश आ जिला संयोजकसभ तोकल गेल अछि।
१. राष्ट्रिय संयोजक — अनुप माझी
२. सुचना प्रविधी प्राविधिक संयोजक — राज कुमार सदाय
१. प्रदेश १ संयोजक — सुदेशी रिषिदेव
२. प्रदेश १ संयोजक — भावना रिषिदेव
१. प्रदेश २ संयोजक — धनिर सदाय
२. प्रदेश २ संयोजक — सलिता सदा
१. प्रदेश ३ संयोजक — सुन्दर सदा
१. पर्सा जिला संयोजक — सनोज माझी
२. बारा जिला संयोजक — अस्मिता कुमारी माझी
३. रौतहट जिला संयोजक — नथुनी माझी
४. सर्लाही जिला संयोजक — महेश माझी
५. महोतरी जिला संयोजक — रामबेचन सदा
६. धनुषा जिला संयोजक — विजय सदा र अजय सदा
७. सिरहा जिला संयोजक — सुनिल सदा
८. सप्तरी जिला संयोजक — जयकान्त रिषिदेव र प्रविण सदा
९. सुनसरी जिला संयोजक — सुरज सदा
१०. सुनसरी जिला संयोजक — रामचन्द्र रिषिदेव
११. मोरङ्ग जिला संयोजक — उषा रिषिदेव
१२. झापा जिला संयोजक — रेखा रिषिदेव
१२. उदयपुर जिला संयोजक — बनहु सदा
१३. सिन्धुली जिला संयोजक — हरिलाल मुसहर
” शक्तिहिनक सशक्तिकरण : मुसहर समुदायक समग्र उत्थान” अभियानक आगूक कार्यसभ संयोजकसभक सहजीकरण तथा संयोजनमे आगू बढाएल जाएत। नव नियूक्त संयोजकसभकेँ अभिमुखिकरण तथा योजना निर्माणक लेल भर्चुअल बैठकी आसिन मास भितर संचालन कएल जाएत । भर्चुअल बैठकीक बाद ई अभियानक अगामी तीन वर्षक कार्य योजनाक अन्तिम रुप दकऽ सार्वजनीक कएल जाएत आ कार्यान्वयन कएल जाएत भोरक अध्यक्ष पचुलाल माझी बतेलथि ।
तथ्य साभार : भोर सँस्थापक अध्यक्ष,राजकुमार महतो ।


text:
नवका- पुरनका लेख सर्च करु...
फेरो हेतै भोर...
पिछला हफ्ता चारि राज्य मे चुनाव... मतगणना के लs क काफी व्यस्त रहल. एहि बीच कइटा समाचार आएल आओर गेल. दरभंगा... लहेरियासराय मे मो. अजीज... जॉली दास आओर रूपरेखा बनर्जी के कार्यक्रम भेल... मनोज तिवारी सेहो अएलाह... काफी हो हंगामा भेल. गायक सभ के पाई नहिं मिलल... ई सभ सेहो बताएब. मुदा सभ सं पहिने डॉ विद्याधर मिश्र जीक कविता संग्रह ' फेरो हेतै भोर ' क गप्प. रविदिन दरभंगा मे डॉ रामदेव झा जी एहि किताबक विमोचन कएलखिन्ह. एकरे संग सावित्री झाजीक किताब 'आचार्य सुरेन्द्र झा सुमनक गद्य-गरिमा' क लोकार्पण आशा मिश्राजी कएलखिन्ह. एहि अवसर पर ललित नारायण मिथिला विश्वविद्यालय के पूर्व हिन्दी विभागाध्यक्ष प्रो अजित कुमार वर्माजी कहलखिन्ह जे सावित्री जीक किताब रिसर्च करय वाला लोक सभ के लेल आधार ग्रंथ साबित होएत आओर फेरो हेतै भोर हवा के एकटा नव झोंका लs क आएत. एहि अवसर पर साहित्यकार पं चंद्रनाथ मिश्र अमर... आचार्य सोमदेव... डॉ सुरेश्वर झा... डॉ भीमनाथ झा... डॉ शशिनाथ झा जी सेहो अपन विचार व्यक्त कएलखिन्ह.
सदस्यता लें टिप्पणियाँ भेजें (Atom)


text:
कथा ::
अंतिम फेसबुक अपडेट : आदि यायावर
ई तँ रोजेक गप्प छल. आइ कोनो विशेष घटना नहि घटल छल, तैयो अँशु के आइ सब किछु याद आबए लागलनि. आइ हुनकर विवाहक चारिम वर्षगाँठ रहनि. आ चारिए साल मे सब किछु एना तहस-नहस भ‘ जेतनि तकर हुनका कनियो अँदेशा नहि छलनि. एके घर मे रहि केँ दुनू प्राणी अनचिन्हार बनल रहैत छथि. कएक दिन भ‘ जाइत छनि पीयूश सँ गप्प भेलाक. यदि कहियो गप्प होइतो छनि तँ मात्र ओतबे जाहि सँ काज चलि जानि. दोसर पति-पत्नी युगल केँ देखि हुनका खुब सेहंता होइत छनि जे हुनको जीवने ओहने रहनि, मुदा नहि जानि किएक ओतेक प्रयासक बावजूदो एना संभव नहि भेलनि.
चारि साल पहिलुका गप्प याद आबए लागलनि. इंटरनेटक दुनियाँ नहि चाहितो कतेक लोकक दुनिया बदलि देने छल. विवाहक तौर तरीका बदलि गेल छल. अँशु एकर सद्यः प्रमाण थीकीह. चारि साल पहिने ओ ग्रैजूएशनक अंतिम साल मे छलीह. हुनकर बाबुजी इंटरनेट मैट्रीमोनी मे हुनकर प्रोफाइल द‘ देने छलाह. पहिलुके सप्ताह मे हुनका कएकटा प्रस्ताव आबि गेल छलनि. बाबुजीक इमेल अँशुए बनेने छलीह. तेँ हुनका पासवर्ड सब बुझल छ्लन्हि. चोरा-नुका केँ ओ सबटा प्रस्ताव केँ देखि नेने छलीह.
पीयूशक प्रोफाइल हुनका सब सँ नीक लागल छलनि. पाँच-फीट एगारह इँच ऊँच, एथलेटिक बॉडी आ बहुराष्ट्रीय कम्पनी मे नौकरी. ओहि मे दरमाह सेहो लिखल छलनि. अँशु सँ रहल नहि गेल छलनि. चोरा-नुका केँ हुनकर फेसबुक प्रोफाइल केँ नियमित रुपेँ देखय लागल छलीह. पीयूशो सँ बेसी नीक, आओर प्रोफाइल सब आबि सकैत छलनि. तीनूटा भाए, बाबूजी आ माँ सब किओ कहने छलनि कनिएँ आओर बाट ताकबाक लेल. मुदा सब केँ कहि देने छलीह जे हुनका पीयूशे पसंद छनि. फेर हुनकर बाबुजी कथा ल‘ केँ पीयूशक घर पर गेल रहथि.
घर-द्वार सब किछु बढियाँ मुदा दहेजक बेसी डिमांड सेहो. पीयूशक फेसबुकक देवाल पर लिखल ओतेक बढियाँ-बढियाँ फिलोसोफी आ दहेजक एतेक घटिया गप्प. तीन भाएक उपरांत मे भेल अँशु, माए-बापक सब सँ बेसी दुलारू संतान छली. पहिने फेसबुक सँ 'फ्राइंड रीक्वेस्ट' पठा देलथिन्ह आ एक्सेप्ट भेलाक बाद तुरंते एक पेजक इमेल पीयूश केँ पठा देने छलीह जे ई दहेजक डिमाँड कोन सभ्यताक निशानी थीक. ओ केवल इमेले टा नहि छल. ओ पीयूशक पुरुषार्थ केँ चुनौती देल गेल छल. ओना शादी व्याहक मामला मे पीयूश कोनो हस्तक्षेप नहि करैत छलाह मुदा हुनकर पुरुषार्थ केँ चुनौती भेटल छलनि. ओ अपन माए बाबूजी सँ बात क‘ केँ दहेज शब्द केँ अपन विवाह सँ हँटा देने छलाह. अँशु केँ पहिने पीयूश नीकेटा लागल छलनि मुदा हुनकर एहन प्रयास सँ अँशुक मोन मे हुनका लेल इज्जत बढि गेल छलन्हि. मोने-मोन हुनकर सम्मान करए लागल छलीह. अँशुक माए हुनका कतेको बेर बुझेने हेतीह जे लड़काक रंग पीर्श्याम अछि. मुदा अँशुक कहब छलनि जे पीर्श्याम लड़का आओर बेसी नीक. पीयूश सेहो एहने बोल्ड स्त्री केँ अपन जीवन संगिनी बनाबए चाहैत छलाह. घर मे घुसल फुसियाही गप्प पर झगडा करय वाली लड़की सँ नहि.
समय बदलल गेल जा रहल छल आ सँगहिँ अँशू-पीयूशक फेसबुक 'अपडेट' सेहो भेल गेल. सब सँ पहिने एक दोसरक 'फ्रेंड-लिस्ट' मे शामिल भेल गेल, जे किनको ध्यान आकर्षित नहि केलक. ओकर बाद प्रत्येक फोटो, कमेंटक 'लाइक'. ओकर बाद किछु दिनक लेल कोनो आवरजाह नहि. ओकर बाद फेसबुक स्टेटस अपडेट भेल...अँशु इनगेज्ड विद पीयूश. ओकर तीन महिना धरि पुनः शाँति. फेर व्याहक फोटो, किछु दिनक बाद हनीमूनक फोटो. अँशु, पीयूश आ फेसबुक मे अन्योन्याश्रित सम्बन्ध बनि गेल छल.
ड्राइँग रुम मे विभिन्न चैनलक बीच मे विचारक उहापोह मे अँशु डुबकी लगा रहल छलीह. कएक बेर मोन करैत छलनि जे एकबेर फेसबुक केँ देखल जाए. मुदा हुनका बुझल छलनि जे वर्षगाँठक बधाइ लेल कम सँ कम आइ पचास टा मैसेज आएल हेतनि. हुनकर कतेको फोटो पर दोस्त महीम रिश्तेदार लिखने हेतनि जे मेड-फोर-इच-अदर-कपल. सम्भवे नहि छलनि नहि तँ चिकरि चिकरि केँ फेसबुक पर सब केँ कहए चाहैत छलीह जे हुनकर विवाह एकटा असफल प्रयोग छल. भोरे-भोर पीयूश यदि हुनका एकबेर प्रेम सँ नीक भाषा मे व्याहक वर्षगाठक बधाइ द' दैतथि तँ हुनकर मोनक सबटा मैल आइए खत्म भ' जैतन्हि. मोन करैत छलनि जे अपन माए केँ फोन क‘ के कहथि “माँ गे, कारी लड़का‘क हृदय सेहो कारी होइत अछि. काश! आइ तोहर बात मानि गेल रहितहुँ”. सोचिते-सोचिते हुनकर आँखि सँ नोर आबि गेल छलनि. मुदा ओ अपना आप केँ कमजोर नहि साबित करय चाहैत छलीह.
बारह बजे धरि तीन कप्प चाह बना केँ पीबि लेने छलीह. अपन ध्यान पीयूश सँ हँटेबाक प्रयास करय लागलीह. अपन हारि किन्नहुँ मानबाक लेल तैयार नहि छलीह. ओ सब किछु मे पीयूशक बाट किएक ताकतीह. ओ रुसल रहताह तँ हुनकर मर्जी. ओ चाह, नाश्ता आ खाना नहि खेताह तँ हुनकर मर्जी. हुनका लेल ओ अपना आप केँ किएक सज़ा देतीह. किचेन जा केँ दालि भात तरकारी रान्हि चुकल छलीह. आइ खाना खेबाक काल मे डायटिँग शब्द बिसरि गेल छलीह.
आब ड्राइँग रूम मे आबि पुनः टेलीविजनक चैनल बदलि बदलि केँ देखय लागल छलीह. चारु दिस शाँति छल. हुनकर मोन बेर बेर पीयूश दिस भटकबाक लेल जाइत छलनि मुदा अपन व्यथित मोन केँ टेलीविजनक चैनल पर एकाग्रचित करबाक प्रयास करय लागलीह. यैह क्रम मे हुनकर आँखि झलफलाय लागल छलनि. अधनीने मे छली जखन हुनकर मोबाइलक घँटी बाजलनि. मोबाइल मे लिखल आबैत छलनि “पीयूश इज कालिँग”. पीयूशक कॉल आ ओहो दिन मे अढाई बजे, अँशु के तामस उठि गेल छलनि. मुदा ओ फोन केँ उठा लेलीह. ओम्हर सँ आवाज आयल,
“हू इज दिस, आप कौन बोल रही हैँ”.
ओ पीयूशक आवाज नहि छल. आवाज बदलल छल. “यू टेल मी... हू आर यू...,यू काल्ड मी”. अँशु अकचकाएल उत्तर देने छलीह.
“मै पूछ रहा हूँ जिस आदमी का यह फोन है आप उसकी क्या लगती हैँ”
“क्योँ, आप कौन बोल रहे हैँ?”.
“बहनजी कृपया आप अन्यथा नहीं लेँ. इस आदमी का एक्सीडींट हो गया है. सड़क के किनारे यह पड़ा हुआ है. इसके जेब में यह मोबाइल था और इसके इमरजेंसी नम्बर पर मैंने आपको कॉल किया हूँ. कृपया बताइए आप कौन हैँ. इसके घर वालोँ को कृपया कॉल करके बता दीजिए कि इसका इक्सीडेंट हो गया है. इसके सिर से बहुत खून बहा है. इसको तुरंत अस्पताल ले जाना चाहिए. वैसे हमलोगों ने पुलिस और एम्बूलेंस को भी खबर कर दिया है”. फोन कटि गेल छल.
पीयूश !
एक्सीडेंट!
खून!
एम्बुलेंस!
पुलिस आ अस्पताल!
ई शब्द सब अँशुक दिमाग मे कौंधे लागलनि. पीयूशक एक्सीडेंट भ' गेल छलनि.
आब ओ की क' सकैत छलीह. हुनका किच्छो नहि बुझि मे आबैत छलनि.
आइ भोरे सँ पीयूश लेल ओ कतेक गलत बात सोचने जा रहल छलीह. मानि लेल जाए जे पीयूश नहि रुकलाह... तँ की भेल एक बेर ओ हुनका रोकि सकैत छलीह. विवाहक वर्षगाँठक तैयारी ओ अपने सँ क' सकैत छलीह. एकबेर हुनका नाश्ता करबाक लेल कहि सकैत छलीह. छट्टी लेबाक लेल कहि सकैत छलीह.
ओह! पीयूशक एक्सीडेंट भ' गेल.
आइ दिन भरि हुनका कतेक कोसने छलीह. कोन कोन गप्प मोन मे आनने छलीह.
हुनका माथ मे कोन ठाम चोट लागल छलनि. कतेक खून बहल छल.
कहीँ किछु अनहोनी भ' जानि तखन?
आइ विवाहक वर्षगाँठ पर हुनका एतेक श्रापने छलीह. कहीँ ई एक्सीडेंट ओही कारण सँ तँ नहि भेल?
अँशुक मोन कोनो एक दिशा मे नहि जा रहल छलनि. कोनो निर्णय पर नहि पहुँचि रहल छलीह. मोन अपराधबोध सँ ग्रसित भेल छलनि. आँखि नोर सँ लाल भेल छल. मुदा नोरक धार नहि बहि रहल छल. नोरक धार दुख़क उपसँहार होइत छैक. दु:खक तँ ओ शुरुआते छल ओहो अनचोके. ओ आदमी कोन जगहक नाम कहने छलनि सेहो बिसरि गेलीह. टैक्सी आबए मे टाइम लगेतन्हि आ बस रुकि रुकि केँ चलतनि. एहि परिस्थिति मे हुनका के मददि लेल एतन्हि.
मोन भेलन्हि ठोहि पाड़ि के कानतीह. कि तखने फ्लैटक डोर-बेल बाजि उठल. ओह नीके भेल. किओ तँ आएल. ओ चटाक द‘ केवाड़ खोलि देलथिन. आगू मे पीयूश ठाढ छल. हुनकर हाथ मे लैप-टोप नदारद छलनि. ओ घामे-पसीने तर बतर छल. ओ मुस्की मारि रहल छलाह.
तखन की... एहेन परिस्थिति मे हुनका सँ एकटा भद्दा मजाक कएल गेल छल? व्याहक वर्षगाँठ पर पतिक एक्सीडेंट हेबाक मजाक!
अँशु देखैत छथि जे पीयूश एखनहुँ धरि ठाढ छलाह. मुस्की मारि रहल छलाह. एहेन भद्दा मजाक बुझबाक बाद हुनकर मोन आओर तामसेँ घोर भ' गेल छलनि. ओ किछु नहि बाजलीह. सोफा पर जा केँ धम्म सँ पड़ि गेलीह. कुशन मे मुँह नुका केँ कानए लागलीह. दु:ख मे नोर, सुख मे नोर, तामस मे नोर, घृणा मे नोर, यदि कोनो वश नहि चलय तखन फेर सँ नोर. एहि बेर हुनकर नोर अनवरत बहि रहल छलनि. साइत एक घटनाक उपसँहार तैयार भ' रहल छल.
एहि उपसँहारक मतलब छल जे हुनका आब यैह जिनगी जीबए पडतनि. अँशु केँ होइत छलनि जे स्त्रीक कोमल भावनाक पीयूश मे कनियोटा ज्ञान नहि छलनि. हुनकर फोनक घँटी फेर सँ बाजैत छनि. ओ विचारशुन्य छलीह. फोन मे पुनः लिखल आबि रहल छलनि, “पीयूश इज कालिँग”. एहि बेर ओ सोचि नेने छलीह जे एहि भद्दा मजाकक लेल ओ पीयूशक कोनो दशा नहि छोडतीह. ओ फोन उठा नेने छलीह.
उम्हर सँ आवाज आएल, “मैडम, मैं इंसपेक्टर हारुण बोल रहा हूँ. मैं इस आदमी को अपोलो अस्पताल के इमर्जेंसी वार्ड में भरती करवा दिया हूँ. आप रिशेप्शन पर आकर इनका वार्ड नम्बर पता कर सकते हैँ. मुझे थोड़े देर बाद में यहाँ से जाना पड़ेगा. जी हाँ, एक और बात... आप मडीवाला पुलिस स्टेशन पर इस आदमी का डीटेल लिखवा सकती हैँ”.
एत्तेक बात सुनि केँ अँशु केँ विश्वाश नहि भेलनि. एखने तुरंते तँ पीयूश घर आएल छल. जरूर कोनो पेँचीदा मामला छल. मुदा किओ एहि तरहेँ बेर बेर नहि फोन क' सकैत अछि.
अँशु वैह नम्बर पर पुनः काल बैक केलथि. ओम्हर सँ आवाज आएल, “इंस्पेक्टर हारुण स्पीकिँग. जी मैडम आप कहाँ हैँ. मडीवाला पुलिस स्टेशन पर आपने डिटेल लिखवाया?”
“जी नहीं? कृपया आप पुलिस स्टेशन का नम्बर दीजिए”
“अच्छा मैँ अभी एस.एम.एस. करता हूँ.” फोन कटि गेल आ किछुए काल मे एकटा एस.एम.एस हुनकर फोन पर आएल.
अँशु के किछु बुझि मे नहि आबि रहल छलनि. ओ बेडरुम मे आबि केँ देखिलीह. ओतय नहि तँ पीयूशे उपस्थित छल आ नहिएँ हुनकर कोनो कपड़ा. हुनका भेलनि जो ओ जरुर बालकोनी मे प्लास्टिकक कुर्सी पर बैसल हेताह. ओ बरामदा मे गेलीह. मुदा पीयूश उपस्थित नहि छलाह. ओ गेस्ट रूम मे जा केँ देखैत छथि, ओ ओतहुँ नहि छलाह. स्टडी रुम ओहिना वीरान छल.
पीयूश कतओ नहि छलाह. एतबी देर मे कतए अलोपित भ' गेलाह. ओ पुनः प्रत्येक रुम-बालकोनी मे जा केँ निरीक्षण केलीह. डबल-बेडक नीचा मे जा केँ देखलीह. कतओ नहि भेटलनि. एतबी देर मे फेर सँ अलोपित भ' गेल. ओ हुनकर नाम सँ जोर सँ चीकरए लागलीह. कतओ सँ कोनो उत्तर नहि भेटलनि.
एस.एम.एस. मे आएल नम्बर पर ओ काल केलीह. ओम्हर मडीवाला पुलिस स्टेशनक सर्किल आफिसर फोन उठेने छल. अँशुफोन पर पुछय छथि, “जी हाँ, आउटर रिँग-रोड पर भेल एक्सीडेंटक बारे में मैं बताना चाह रही थी”.
“जी हाँ बोलिए. नाम क्या है, इस आदमी का?”
...नाम है, पीयूश कुमार.
“उम्र ?“
“बत्तीस साल”
“पता ?“
“कहाँ काम करते हैँ...”
“किधर जा रहे थे?“
दस तरहक जानकारी लेने होएत. अँशु सब किछु फटाफट कहैत गेलीह. लेकिन अंतिम प्रश्न मे हुनकर कोँढ फाटि गेलनि”.
“जी हाँ, मैडम आप इस आदमी की क्या लगती हैँ”
“हम हिनकर पत्नी छिअनि”.
सर्किल आफिसर कहलकनि, “जी हाँ आप अस्पताल जाकर सब काम निपटा दीजिए. सुना है उसका हालत बहुत गम्भीर है. यदि कोई अनहोनी होती है तो मुझे उस बस वाले के उपर 302 धारा लगाना पडेगा. इसके लिए आपको कम से कम एक बार पुलिस स्टेशन आना पडेगा”.
अँशु केँ किछु नइँ फुरा रहल छलनि. ओ एक बेर फेर सँ जोर आवाज देलथिन, “सुनै छी.. कतय छी”. कतओ सँ कोनो जबाव नहि आएल. ओ पुनः प्रत्येक रुम आ बालकोनी जा केँ देख एलीह. कतओ कोनो पता नहि.
पीयूश निपत्ता भ' गेल छलाह. आब अँशु के विश्वाश होमए लगलैन जे एक्सीडेंटक घटना सत्य थीक. तखन ओ के छल जिनका लेल ओ गेट खोलने छली. हुनका 'लगे-रहो-मुन्ना-भाई‘क “केमिकल-लोचा” याद आबए लागलनि. व्यथित मोनक परेशानी बढ़लापर अलग-अलग आकृतिक आभाष होइत छैक. ओ भोरे सँ परेशान छलीह. एक्सीडेंटक घटना सुनि आओर परेशान भ‘ गेल छलीह. भ' सकैत छल जे केमिकल लोचा सँ हुनका मोने मोन पीयूश देखा पड़लनि.
फेर सँ भोर सँ सोचल गेल निगेटिव बात याद आबए लागलनि. यदि कोनो तरहेँ यदि कोनो अनहोनी भ' जान्हि तँ अपना आप केँ कहियो माफ नहि क' सकैत छथि. कोन पति-पत्नी मे नोक झोँक नहि होइत छै. कोन पति-पत्नी मे लड़ाइ नहि होइत छै. मुदा प्रत्येक लड़ाइक बाद समझौता सेहो होइत छैक. एही सँ जीवनक गाड़ी चलैत छैक. अँशु समझौताक लेल कोनो अवसरे नहि दैत छली. भोर सँ निर्णय कएल गेल प्रत्येक आरोप मे हुनका अपन गलतीक आभास भेलनि. ओ प्रत्येक गलती केँ चिह्नित क' रहल छलीह जतय ओ अपन कनिए उदारता सँ मामला केँ सम्हारि सकैत छलीह.
मुदा आब कोनो उपाय नहि. यदि भगवान हुनका एक अवसर दैथि तँ कहियो पीयूश सँ झगड़ा नहि करतीह. एक बेर पीयूश केँ भगवान सही सलामत क' दैथि. सब किछु ठीक भ' जायत. ओ जतेक देवी देवता केँ नाम सुनने छलीह सबहक आह्वाहन करए लागलीह. समय बिल्कुल नहि छलन्हि. अपोलो अस्पताल जल्दी सँ जल्दी पहुँचबाक छलनि. ओ निर्णय केने रहैथ जे आटो ल' केँ सीधे अस्पताल पहुँचतीह.
अपन वार्डरोब खोलि केँ दस हजार टाका आ एकटा क्रेडीट-कार्ड सँग मे राखि लेलीह. जल्दी मे केवाड़ लग पहुँचली तखन याद एलनि जे ओ तँ एखन जींस आ टीसर्ट पहिरने छथि. पति के एहि अवस्था मे देखबाक लेल जींस आ टीशर्ट मे किओ देखतनि, तँ लोक की कहतनि.
पुनः अपन वार्ड रोब केँ खोलि दैत छथि. एकटा सलवार-सूट ल' केँ पहिरबाक तैयारी करए लागैत छथि. कि तखने बेडरुम सँ अटैच बाथरूम सँ जोर सँ फ्लस चलबाक आवाज होइत अछि. ओ घबरा जाइत छथि. बाथरूम मे के नुकाएल छल.
बाथरुमक केबाड़ खुलैत अछि...
अफिसे वाला पैंट सर्ट पहिरने पीयूश एक बेर फेर सँ देखा पडैत छनि.
किछु देर लेल अँशु पुनः स्तब्ध भ' जाइत छथि. “केमिकल लोचा” फेर सँ मोन पडैत छनि. ओ अपन जगह पर कोनो मूर्ति सदृश्य ठाढ़ भेल रहलीह. किछु नहि फुरा पड़ि रहल छलनि. ओम्हर पीयूश बाथरुमक चौकठि पर ठाढ़ फेर सँ मुस्की मारि रहल छलाह.
“सौरी... कोनो बात नहि साल भरि भ' गेल छल ओकरा. आब नव नव कीनि लेब, आइए” माने एखने पीयूश शाँति आ नीरवता केँ भँग केने कहने छलाह.
“कोनो चीज नव-नव कीनब अहाँ...”
“किएक हमर अंतिम फेसबुक अपडेट अहाँ नहिँ पढने छी, सैह..”
“नहि हम आइ फेसबुक नहि खोलने छलहुँ. की अपडेट केने छलहुँ?”
“अरे, हमर मोबाइल फोन चोरी भ‘ गेल छल. बस मे चढैते काल किओ पार क‘ देलक. सैह ने अपडेट केने छलहुँ. अनेरो लोक सब फोन करैत होएत. एखन ककर फोन आएल छल”
मोबाइल फोनक चोरी, एक्सीडेंट, भगवानक विनती, पछिला दस मिनट सँ भेल इमोशनल ड्रामाक जड़ि बुझि मे आबि गेल छलनि. भावनाक विर्रोह जतबे तीव्रता सँ उठल छल ओतबी जल्दी खत्म सेहो भ' गेल छल.
भगवान सँ कएल गेल अपन प्रतिज्ञा हुनका एखनो याद छलनि. मुदा केमिकल लोचा हुनका एखनो धरि मोन केँ स्थिर नहि होमए देबए चाहैत छलनि. ओ एक बेर पीयूश केँ छुबि केँ निश्चिँत होबए चाहैत छलीह जे कोनो “केमिकल लोचा” तँ नहि. ओ जा केँ पीयूश केँ भरि पाँजर पकड़ि लैत छथि. पीयूश एकरा व्याहक वर्षगाँठक अनुराग बुझि रहल छलथि. पीयूश अपन पकड़ के आओर मजगूत क' दैत बाजैत छथि, “चलू ने आइ हमरा एकटा नीक सन मोबाइल फोन कीनि दिअ. हम अहीँक पसंद सँ लेब. कोनो आर्गूमेंट नहि. कखनहुँ हम अपन सीमा केँ उल्लँघन क' दैत छी. हम कोशिश करब जे आब सँ एना नहि होएत.
अँशु अपन पकड़ केँ से मजगूत क' दैत छथि. हुनका मुँह सँ एकेटा शब्द निकलैत छनि... “गलती तँ हमरो रहैत अछि.”
“चलू कोनो बात नहि फोन कीनबाक बाद अपना सब समरकंद रेस्टोरेंट चलब. ओतुका बिरियानी सुनलहुँ जे बहुत नीक होइत अछि.
ओकर बाद...?
ओकर बाद...!
रुकु आइ पहिने हम चाह बनाबैत छी. कएक महीना भ' गेल अछि अहाँ के चाह बना केँ पीएबाक लेल”
अँशु किछु नहि बाजि रहल छलीह. हुनका आँखि सँ नोर अनवरत बहि रहल छलनि.
पीयूश कीचेन जा चुकल छलाह. अशुँ फेसबुक मे लॉगिन करैत छथि. हुनकर देवाल पर चौरासी टा मैसेज छल, आ किओ हुनका दुनू लोकनिक फोटो पर कमेंट पोस्ट केने छल, “मेड फोर इच अदर कपल”. भोर सँ भेल घटनाक्रम केँ ओ बिसरि जेबाक प्रयास करय लगैत छथि.


text:
अस्वान बाँध
अस्वान बाँध, सन् १९६० सँ विशेष रुप सँ अस्वान उच्च बाँध एक तटबन्धीय बाँध छी जे सन् १९६० सँ सन् १९७० कऽ बीच इजिप्टक अस्वान शहर भऽ प्रवाह होमएवला नाइल नदीकें बीचोबीच बनाएल गेल अछि। ई बाँधक उच्च महत्वक कारण सन् १९०२ मे प्रारम्भिक रुप सँ बनाएल गेल अस्वान निम्न बाँधक महत्वपूर्णता ओझल भऽ गेल अछि। निम्न बाँधक निर्माण आ एकर अधिकतम उपयोग तथा सफलताकें आधार पर सन् १९५२ मे भेल मिश्र क्रान्तिक बाद उच्च बाँधक निर्माण ई देशक सरकारक एक महत्वपूर्ण उद्देश्य बनि गेल। बाढ़िकें बेहतर ढङ्ग सँ नियन्त्रित करवाक क्षमता, सिचाईकें लेल पानिक भण्डारण बढ़ेवाक क्षमता आ बिजली उत्पन्न करवाक क्षमता देख उच्च बाँध निर्माणकें मिस्र सरकार नियोजित औद्योगिकीकरणक लेल महत्वपूर्ण मानलक। उच्च बाँधक निर्माण पूर्ण भेलाक बाद इजिप्टक अर्थव्यवस्था आ संस्कृति पर महत्वपूर्ण प्रभाव पड़ल अछि।
इतिहाससंपादित करें
अर्थव्यवस्थासंपादित करें
सन्दर्भ सामग्रीसभसंपादित करें
- ↑ "Aswan High Dam", Carbon Monitoring for Action, २०१५-०१-१५-कऽ मूल रूप सङ्ग्रहित, अन्तिम पहुँच २०१५-०१-१५।
|dead-url=प्यारामिटर ग्रहण नै केलक (सहायता)


text:
नवका- पुरनका लेख सर्च करु...
बाढ़ि राहत पैकेजक मांग
बिहार सरकार के कहनाय अछि जे बाढ़ि प्रभावित इलाका मे करीब साढ़े तीन लाख मकान बनाबय के जरूरत अछि आओर एक मकान के बनाबय के लेल अगर डेढ़ लाख रुपया लागत मानल जाय तs ओहि हिसाब सं साढ़े तीन लाख मकान के लेल साढ़े बाबन अरब रुपया के जरूरत पड़त. एहि तरहे सामुदायिक शिविर बनाबय लेल 15 अरब तीस करोड़ रुपया चाही. मालजाल ... मवेशी... पशु शिविर बनाबय लेल सेहो 4 अरब रुपया के जरूरत पड़त. एकरे संग केंन्द्र सरकार सं कएल गेल मांग मे ई कहल गेल अछि जे बाढ़ि के कारण प्रभावित इलाका मे सड़क... स्वास्थ्य सेवा... आओर स्कूल... कॉलेज के भारी नुकसान पहुंचल अछि ओकरा फेर सं बनाबय लेल सेहो अफरात पाइ चाही. एहि के लेल जखन धरि पर्याप्त पाइ के इंतजाम नहिं होएत. लोकक के छोट-छोट बात के लेल परेशानी के सामना करय पड़त.
ओना बाढ़ि के चारि मास भs गेलाह के बादो लोकक परेशानी कम नहिं भेल अछि. अखन त शिविर मे रहय वाला लोक सभ के ठंड सं ठिठुरय पड़िल रहल छनि. तिरपाल के शिविर मे ठंडा हवा चारु कात सं लोक से सिहरा रहल अछि. लोक के पास गरम कपड़ा... लत्ता नहिं छनि जेहि सं ठंडी सं बचाव करताह. एम्हर दस-पन्द्रह दिन सं मौसम से खराब अछि. कई-कई दिन बाद सूरज देवता के दर्शन होएत अछि. सरकार तरफ सं लोक सभ के जे अनाज आओर दोसर सहायता मिलल छल सेहो खत्म होए वाला छै. अखन धरि चारु कात तबाही... बीमारी पसरल अछि. लोक कोने तरहे जिनगी बिता रहल छथिन्ह. एतेक दिन भेलाह के बादहुं जीवन सामान्य नहिं भs पाएल अछि. कइटा इलाका त एहन अछि जे आइओ पानि जमा अछि. रोटी...कपड़ा आओर मकान के समस्या आइओ जस के तस अछि.
2 टिप्पणियां:


text:
नवका- पुरनका लेख सर्च करु...
आईआईएमसी लेल फॉर्म भरनाय शुरू
अगर अहां पत्रकार बनय चाहय छी तं एशिया के सभसं नीक पत्रकारिता संस्थान भारतीय जनसंचार संस्थान (IIMC) मे दाखिला लेल फॉर्म भरनाय शुरू भ गेल अछि.
आईआईएमसी सं अहां हिंदी, अंग्रेजी पत्रकारिता, रेडियो टीवी पत्रकारिता के संग विज्ञापन आओर जनसंपर्क के पीजी डिप्लोमा करि सकय छी.
प्रवेश परीक्षा केर आवेदन पत्र अहां दिल्लीआओर ढेंकानाल केंद्र सं ल सकय छी. फॉर्म अहां डाक से सेहो मंगा सकय छी. नेट सं सेहो भरि सकय छी मुदा अहां के एकर परीक्षा फीस मिलला के बादहिं परीक्षा के एडमिट कार्ड भेजल जाएत.
जनरल के लेल फीस बारह सय टका आओर एससी /एसटी/ ओबीसी के लेल 1100 टका अछि.
फॉर्म 19 मार्च स मिलनाय शुरू अछि आओर लास्ट डेट अछि 20 अप्रैल. अहां के अपन फॉर्म के फीसक डिमांड ड्रॉफ्ट के संग 20 अप्रैल तक एहि पता पर भेज देबय पड़त...
Registrar, IIMC, Aruna Asaf Ali Marg, New Delhi-110067
एकर परीक्षा 21 मई के देश के कई शहर मे होएत. पास भेल पत्रकारक इंटरव्यू जून के आखिर या फेर जुलाई के शुरू मे होएत.
बेसि जानकारी के लेल अहां एहि नंबर पर फोन करि सकय छी आ फेर साइट पर जा क देख सकय छी
011-26741062, 26741073, 26741352 (New Delhi)
06762-226194, 226196 (Dhenkanal branch)
Website: www.iimc.gov.in
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
दरभंगा मे 360 एचआईवी पॉजिटिव मरीज
दरभंगा मे एचआईवी मरीज के संख्या बढ़ि रहल अछि. एहि साल अक्तूबर तक करीब सोलह सय लोक एचआईवी जांच के लेल अएलाह जेहि मे सं 360 लोक मे एचआईवी पॉजिटिव पाएल गेल. ई आंकड़ा एकदम चौंकाबय वाला अछि. दरभंगा के बिहार एड्स नियंत्रण समिति के स्वैच्छिक परामर्श आओर जांच केंद्र मे पहिने साल मे तीस...चालीस टा मरीज आबय छल . मुदा एहि बेर जांच कराबय वाला लोक के संख्या काफी बढ़ि गेल अछि. सरकार के एहि लेल इलाका मे जोर- शोर सं जागरूकता अभियान चलाबय के जरूरत अछि. ई रोग ओना त गलत संसर्ग के कारण होएत अछि मुदा कई बेर गलत ढंग सं खून चढ़ा देल गेला सं सेहो भS जाएत अछि. कई बेर खून के जरूरत भेलाह पर ठीक सं जांच कएला के बगैर मरीज के एचआईवी संक्रमित खून चढ़ा देल जाएत अछि. एहि के लेल सरकार के ब्लड बैंक पर लगाम सेहो लगाबय पड़त आओर जांच प्रक्रिया के सख्त करय पड़त. कई बेर त एकहिं सीरिंज... निडिल सं कइटा मरीज के खून चढ़ा देल जाइत अछि. मरीज के खुद सावधानी सेहो बरतबाक चाही.
सदस्यता लें टिप्पणियाँ भेजें (Atom)


text:
संसारमे एहन बहुत कम कवि होएताह जे जीवनमे एक्कहुटा महाकाव्य लिखनहि विन महाकवि कहबैत होथि। एहन व्यक्तित्व मैथिल कवि कोकिल विद्यापतिए भेलाह। तत्कालीन समयमे विद्वता आ प्रज्ञा प्रकटीकरणक लेल भारतवर्षक एक मात्र माध्यम संस्कृत भाषामे पूर्ण अधिकार रखितहुँ जन–मन–रञ्जनक लेल ‘देसिल वयना सभजन मिट्ठा’ कहि लोकभाषामे रचना परम्पराक शुरुआत कऽ विद्यापति समस्त उत्तर भारतीय आर्यभाषाक प्रथम जनकविक रूपमे उदित भेलाह। जनभाषामे काव्य सृजन परम्पराक पहिल सशक्त डेग उठौनिहार व्यक्ति विद्यापतिए छलाह। हिनके पदचिह्नपर चलैत अवधी भाषामे तुलसीदास ‘रामचरितमानस’सन अमर काव्यक रचना करबामे सफल भेलाह। तहिना ब्रजभाषामे मीरा तथा सूरदास, भोजपुरीमे कबीरदाससन उद्भट कविसभक उदय भेल। तेँ प्रसिद्ध हिन्दी कवि डा. हरिवंश राय बच्चन महाकवि विद्यापतिक मादे लिखलनि अछि—
थे न कबीर, न सूर न तुलसी
और न थी जब बाबरि मीरा
तब तुमने ही मुखरित की थी
मानव के मानस की पीड़ा
अपन काव्यपुस्तक ‘आरती और अंगारे’ मे विद्यापतिकेँ एहि तरहेँ सम्बोधित कएनिहार डा. बच्चन ‘टूटी–छूटी कड़ियाँ’ में विद्यापतिक महिमाकेँ विशिष्टीकृत करैत एहुना कहलनि अछि— ‘भाषाक क्षमताकेँ भलहि सरहपाद मानैत होथु, भाषाक ओज दऽ रासो कविसभ भलहि जनैत होथि, मुदा भाषाक असली सुआद सभसँ पहिने विद्यापतिए बुझलनि— देसिल वयना सबजन मिट्ठा। विद्यापति हमरालोकनिक सर्वप्रथम परिस्कृत गीतकार थिकाह। संस्कृतक ध्वनि–माधुर्यकेँ ओ पूर्णतया भाषामे उतारैत छथि। हुनका ‘अभिनव जयदेव’ सेहो कहल जाइत छनि। मार्मिकता आ भावक गहिराइमे ओ जयदेव आ रासो कालक शृङ्गारिक कविसभसँ बहुतो आगाँ छथि। …..
………..। देसिल वयनाद्वारा मानवीय भावकेँ एते सूक्ष्मतापूर्वक पहिल बेर विद्यापतिए छूबि सकलाह।’
साहित्याकाशक देदीप्यमान नक्षत्र महाकवि विद्यापति (ई.सन. १३६०—१४४८) मूलतः शृङ्गारिक एवं धार्मिक प्रवृत्तिक कवि मानल जाइत छथि। मुदा व्यापकतामे देखलापर हुनक रचनाद्वारा समाजमे अनेको सार्थक सन्देशसभक सम्प्रेषण सेहो प्रचुर मात्रामे भेल हमसभ पबैत छी। हुनक चामत्कारिक काव्यप्रतिभेक कारण अवसानक छ सय वर्षक बादहु ओ जन–मन ओ लोक–जीवनमे जीवित एवं परिव्याप्त छथि। सगरमाथापर फहराइत विद्यापतिक ख्याति, सुयश एवं प्रभावकेँ परवर्ती कालक कतेको साहित्यकार समाजमे सकारात्मक सन्देश प्रवाह करबाक लेल उपयोग करैत सेहो देखल गेल छथि। निश्चित रूपेँ एकटा आम व्यक्ति जखन कोनो बात कहैत अछि तँ ओ ओतेक प्रभावोत्पादक नहि होइत छैक जतेक एक प्रतिष्ठित तथा सामाजिक हैसियतप्राप्त व्यक्तिक कहलासँ होइछ। तेँ बादक किछु कवि जे सामाजिक कुरीतिसभकेँ हटएबादिस संवेदनशील छलथि, सेसभ विद्यापतिक नामकेँ भनिताक रूपमे प्रयोग कऽ ओहन सुसन्देशसभक प्रवाह करैतसन पाओल गेलाह अछि। मिथिलामे रहल अनमेल विवाह–प्रथाकेँ निरुत्साहित करबाक गूढार्थ अन्तर्निहित रहल निम्न गीतकेँ एही श्रेणीक एक उत्कृष्ट गीत मानल जा सकैत अछि, जाहिमे तरुणी स्त्रीक अल्प वयसक पुरुषक सङ्ग विवाह भऽ गेलाक बाद उत्पन्न परिस्थितिक वर्णन कएल गेल छैक—
पिया मोर बालक हम तरुणी गे,
कओन तप चुकलहुँ भेलहुँ जननी गे।
तहिना प्रौढ पुरुषक सङ्ग नवयौवना स्त्रीक विवाह करबाएल जा रहल प्रसङ्गमे कन्याक माए अपन पति आ समाजकेँ उपराग दैत चेतावनीक भाषामे कहैत छथि—
हम नहि आजु रहब एहि आँगन
जौँ बूढ़ होएत जमाए
एहन अनमेल विवाहक लेल मिथिलाक लोकव्यवहार मोताबिक भाग्यकेँ दोष देबाक सङहि बेटीक पिता तथा घटककेँ सेहो दोषक भागी बतबैत आगाँ कहल गेल अछि—
एक तँ बैरी भेल बीधि–विधाता
दोसर धियाकेर बाप
तेसर बैरी भेल नारद बाभन
जे बुढ आनल जमाए
यद्यपि उपर्युक्त गीतसभ मैथिल समाजमे विद्यापतिएक गीतक रूपमे समादृत एवं प्रचलित अछि। ओहुना एहन गीतसभक भनितामे ‘भनहि विद्यापति’ लिखल पाओल जाइत छैक। मुदा विभिन्न विद्वानसभक मतानुसार विद्यापतिक गीत कहि सैकड़ो एहनो गीत लोककण्ठमे व्याप्त अछि, जे यथार्थतः विद्यापति नहि लिखने छथि। उपर देल गेल गीतसभक भाषा आ विद्यापतिकालीन मैथिली भाषाक स्वरूपक तुलनात्मक अध्ययन–विश्लेषण कएलासँ सेहो ई बात स्पष्ट होइत अछि। ओना तँ जे गीतसभ विद्यापतिएद्वारा लिखल गेल बातपर कनेको शङ्का नहि छैक, ताहूमे भक्ति आ शृङ्गर रसक गीत मात्र नहि छैक, जीवनकेँ सुमार्गपर लऽ चलबाक लेल अनेको उद्देश्यपूर्ण गीतसभ विद्यापति स्वयं सेहो प्रचुर मात्रामे लिखने छथि।
विद्यापतिक शतप्रतिशत वास्तविक भक्ति आ शृङ्गार रसक गीतसभक सेहो खास उद्देश्य रहैत छलैक। मिथिलाक तत्कालीन अवस्थापर ध्यान देलापर देखल जाइत अछि जे यवनक आक्रमण तथा जल्दी–जल्दी होइत आएल नेतृत्व परिवर्तनक कारण मिथिलाक आर्थिक एवं सामाजिक स्थिति दिनानुदिन गिरैत गेल छलैक। प्रायः यवन सेना जखन आक्रमण करैत छल तँ ओहिठामक सम्पूर्णप्रायः धार्मिक, सांस्कृतिक एवं सामाजिक पूर्वाधारकेँ लतखुर्दनि कऽ जनजीवनकेँ धङरचास कऽ दैत छल। महिलासभकेँ ओसभ अपन पहिल शिकार बनबैत छल। जबर्दस्ती इस्लाम धर्म कबूल करबएबाक काज सेहो ओतबए मात्रामे कएल जाइत छलैक। एहि सभ क्रियाकलापसँ गार्हस्थ्य जीवन छिन्न–भिन्न भऽ जाइत छलैक। लोक अकर्मण्य एवं किंकर्त्तव्यविमूढ होइत गेल छल। एहन अवस्थामे हतास एवं पलायनोन्मुख समाजकेँ पुनः लीकपर अनबाक उद्देश्यसँ तत्कालीन अवस्थामे जीवन गुजाराक मूल कर्मदिस लोककेँ आगाँ बढ़बाक लेल उत्साहित करऽ वला गीतसभ सेहो रचलनि—
बेरि–बेरि अरे सिव, मोञे तोहि बोलञो
किरिस करिअ मन लाए
बिनु सरमे रहिअ, भिखिए पए मङ्गिअ
गुन गउरब दुर जाए
खटङ्ग् काटि हर हर बन्धबिअ
तिरसिल तोड़िअ करु फारे
बसह धुरन्धर लए हर जोतिअ
पाटिअ सुरसरि धारे
अत्यन्त प्रगतिशील एवं उत्साहवर्धक सन्देश देल गेल एहि गीतमे विद्यापति अपन आराध्य महादेवकेँ किसानक रूपमे ठाढ़ कऽ कहैत छथि— “हे शिव, अपन कर्त्तव्यक पालन नीकजकाँ करी। भीख माङब ने लाज वा शरमक बात छियैक, जे लोकक गुण आ गौरव दुनूकेँ हरि लैत छैक। मुदा अपन काज करबामे कथीक सङ्कोच? तेँ अपन खटङ्ग काटिकऽ हर बनाउ। त्रिशूलकेँ पीटिकऽ फार बनाउ। अपन बसहाकेँ हरमे जोतू। आ, फसलिक सिञ्चन लेल तँ अहाँक मस्तकसँ बहऽ वला गङ्गाक धार अछिए।”
तत्कालीन विषम परिस्थितिमे जनमानसकेँ कर्मशीलताक दिशामे उन्मुख कराएब समाज सचेतक व्यक्तिक सर्वाधिक महत्त्वक काज छलैक। एही समयमे हिन्दू धर्मावलम्बीसभक बीच सेहो शैव, वैष्णव आदि सम्प्रदायमे मानसिक विभाजनक अवस्था छल, जाहिसँ समाजमे विशृङ्खलता आओर बढ़ैत गेल रहैक। एहनमे समान धार्मिक एवं सांस्कृतिक पृष्ठभूमिक लोकक बीच वृहद एकताक आवश्यकतापर जोड़ दैत विद्यापति कहलनि जे शैव वा वैष्णव परस्पर विरोधी नहि, बल्कि एक्कहि सिक्काक दू पाट अछि। एकरा अपन पदमे विद्यापति एहि तरहेँ अभिव्यक्ति दैत देखल गेल छथि—
भल हर भल हरि भल तुअ कला
खन पित वसन खनहि बघछला
एहि तरहेँ विभिन्न तरहक प्रहारसँ विशृङ्खलित जनजीवनकेँ सहज बनएबाक हेतु कर्मशीलताक सन्देश आ भक्तिमार्गक अनुसरण मात्र यथेष्ट नहि छलैक, लोक–जीवनमे आस्थाक रस सञ्चार कराएब सेहो ओतबए आवश्यक छलैक। विद्यापतिद्वारा प्रायः जीवनक आरम्भिक चरणमे लिखल गेल शृङ्गार रसक गीतसभ होइक वा तत्कालीन राजासभक आदेशमे लिखल गेल शृङ्गार रसक गीतसभ कतेक सार्थक, कतेक निरर्थक छलैक, से अलग विश्लेषणक विषय अछि। मुदा कालान्तरमे मिथिला राज्य छिन्न–भिन्न भऽ गेलाक बादो शृङ्गारिक गीतसभक रचनाक्रमकेँ ओ जाहि तरहेँ निरन्तरता देलनि, से पूर्णतः सोद्देश्य छल। ओहि समयक आकुल–व्याकुल परिस्थितिसँ आमजनकेँ मुक्त कऽ जीवनकेँ सरस बनएबादिस उन्मुख करएबाक लेल विद्यापति एकसँ एक शृङ्गारिक गीतसभक रचना कएलनि। मुदा कविक महिमा देखी जे हुनक लिखल कतिपय श्रैङ्गारिको गीत अपनामे एकटा इतिहास समटने अछि। महाकवि विद्यापतिक एखनधरि भेटल आ सार्वजनिक भेल करिब १,२०० गीतमेसँ २०० क करिब गीत बादक कविसभद्वारा लिखल आ मात्र भनितामे विद्यापतिक नाम लिखल गेल विश्लेषकसभक कथन छनि। मुदा एहन व्यक्तित्व कम्मे होएत, जकर अधिकांश गीत वा पदसभ कोनो ने कोनो इतिहासकेँ समटने होइक। इतिहासक एकटा घटनाक्रमकेँ बड़ सजीवताक सङ्ग प्रस्तुत कएल गेल विद्यापतिक ई गीत—
सजनि निहुर फुकू आगि।
तोहर कमल भ्रमर मोर देखल, मदन उठल जागि।।
जौँ तोहें भामिनी भवन जएबह, एबह कोनह बेला।
जौँ एहि सङ्कटसौँ जिव बाँचत होएत लोचन मेला।।
भन विद्यापति चाहथि जे विधि करथि से–से लीला।
राजा शिवसिंह बन्धन मोचन तखन सुकवि जीला।।
कहल जाइत अछि जे उपर्युक्त शृङ्गार गीत विद्यापति अत्यन्त सङ्कटग्रस्त समयमे लिखने छलाह। यवन सेना हुनक प्रिय राजा शिवसिंहकेँ जखन बन्दी बना दिल्ली लऽ गेल तँ विद्यापति अपन कूटनीतिक कौशलक उपयोग कऽ शिवसिंहक बन्धनमोचन करबौने छलाह। एहि क्रममे बादशाहकेँ जखन ई बुझबामे अएलनि जे विद्यापति कवि छथि तँ हुनका अपन कवित्वक परिचय देबाक लेल कहलनि। ओ चूल्हि पजारैत एक सुन्दरीक कवितात्मक वर्णन करैत अपन कवित्वक उत्कृष्ट परिचय देलनि। किंवदन्ती तँ एहनो छैक जे विद्यापतिक आँखिमे पट्टी बान्हि देल गेलनि आ हुनका कहल गेलनि जे चूल्हि पजारैत सुन्दरीक वर्णन करू। केओ–केओ एहि प्रसङ्गमे विद्यापतिकेँ सन्दूकक भीतर बन्द कऽ सूखल इनारक भीतर राखिकऽ एहि स्थितिक वर्णन करबाक लेल कहल गेल बात सेहो कहैत छथि। अवस्था चाहे जे–जेहन रहल होइक, मुदा एतबाधरि निश्चित जे विद्यापतिद्वारा कएल गेल चित्रण अत्यन्त सजीव आ लोमहर्षक छैक।
गीतमे ओ कहैत छथि— “सुन्दरी, अहाँ जे निहुरिकऽ चूल्हि फुकैत छी, ताहिसँ अहाँक स्तनरूपी कमल हमर आँखिरूपी भमराक आगाँ देखार भऽ रहल अछि, जाहिसँ कामदेव जागि गेल छथि। आब कहू जे अहाँ भवनमे कखन घूरब ? जँ एखनुक सङ्टसँ बाँचि गेलहुँ तँ अपना दुनूगोटेक नजरिक परस्पर मिलान होएबे करत। विद्यापति कहैत छथि— विधाता सेहो नहि जानि केहन–केहन लीला करैत छथि। राजा शिवसिंह जँ बन्धनमुक्त होएताह, तखने बुझू जे मृततुल्य अवस्थामे पहुँचल एहि कविक प्राण घूरत।”
विद्यापतिक एहन अनेको श्रैङ्गारिक गीत छनि, जाहिमेसँ कतेको अपनामे एकहकटा इतिहासक दस्तावेज अछि तँ कतिपय कविता जीवनकेँ रसमय आ रोमाञ्चक बनएबामे सहायक अछि। विद्यापतिक बहुतो शृङ्गारिक गीतकेँ कामकलाक पाठ सिखौनिहार विज्ञानसम्मत कलात्मक अभिव्यक्तिक रूपमे सेहो लेल जाइत अछि, जे आजुक समयमे सेहो सजीव आ सार्थक अछि। तेँ ई कहब अनर्गल हएत जे विद्यापतिक रचनाक उद्देश्य केवल रास–रङ्ग वा राजा–महाराजाकेँ मनोरञ्जन प्रदान करब छलनि। विद्यापति जन–मनक, लोकजीवनक महाकवि छलाह आ ओ प्रेम एवं आनन्दक मार्गपर चलैत कर्मशील जीवनक पक्षमे अपन लेखनीकेँ निरन्तर प्रवाहमय बनौने रहलाह।


text:
दडिभंगा. पंचमी सं शुरू होमयवला उत्सवी सीजन मिथिला मे अलगे माहौल सृजित करैत अछि. ई उत्सव केर सीजन सामा धरि आबाध चलत. फेर तिला संक्रांति सं पावनि केर सिलसिला शुरू होयत. मिथिला मे आइ चौरचन पावनि केर धूम अछि. आजुक दिन धिया-पुता सं सियान धरि साँझक बाट तकैत अछि. पहिल साँझ मे चान कें नाना प्रकारक पकवान ओ फल संग हाथ उठायल जायत. दिन मे गोसाओनिक घर मे नियम निष्ठाक सं पबनैतिन सभ पकवान बनौतीह. संगहि आजुक दिन कतेको माय अपन समर्थ धिया कें पुरिकिया गुहब सिखओतीह. पावनिक बहन्ने मिथिला मे धिया-पुता कें संस्कार देबाक काज सेहो अभिवावक लोकनि करैत छथि. यएह कारण अछि जे दुनू पार मिथिला राजनीतिक रूपें अवहेलित रहितो सांस्कृतिक रूपें अनुप्राणित अछि.
आजुक दिन मिथिलाक घर-घर मे पान-पकवान रहैत अछि. पावनि दिन पुरिकिया, खजुरी, खीर, पूरी, मालपुआ, दालिपुरी त' बनिते अछि संगहि एहि दिन फल मे केरा, लताम, खीरा, शरीफा, नेबो आदि अनेक फल (जे बारीझाड़ी मे सहज उपलब्ध रहैत अछि) रहैत अछि. मिथिलाक लोक आजुक पावनि मे साग, अंकुरी, झिमनी केर तरकारी ओ ओलक चटनी निश्चित रूपें खाइत छथि. चौरचन मे मिथिलाक आँगन ठाओ-पीढ़ी ओ अरिपन सं सुसज्जित रहैत अछि. हाथ उठयलाक बाद ब्राह्मण भोजन केर रीति अछि. एहि पावनिक बाद मिथिलाक लोक इन्द्रपूजन केर तैयारी मे लागि जायत.
आजुक दिन मिथिलाक घर-घर मे पान-पकवान रहैत अछि. पावनि दिन पुरिकिया, खजुरी, खीर, पूरी, मालपुआ, दालिपुरी त' बनिते अछि संगहि एहि दिन फल मे केरा, लताम, खीरा, शरीफा, नेबो आदि अनेक फल (जे बारीझाड़ी मे सहज उपलब्ध रहैत अछि) रहैत अछि. मिथिलाक लोक आजुक पावनि मे साग, अंकुरी, झिमनी केर तरकारी ओ ओलक चटनी निश्चित रूपें खाइत छथि. चौरचन मे मिथिलाक आँगन ठाओ-पीढ़ी ओ अरिपन सं सुसज्जित रहैत अछि. हाथ उठयलाक बाद ब्राह्मण भोजन केर रीति अछि. एहि पावनिक बाद मिथिलाक लोक इन्द्रपूजन केर तैयारी मे लागि जायत.
(Report: मिथिमीडिया ब्यूरो)


text:
विगत किछु समयसं मैथिली सिनेमाक विकासक लेल किछु
सजग नवतुरिया आगू आबि रहल अछि। हुनका लोकनिमे अपन भाषा, संस्कृति, कला आदिक
प्रति अशेष सम्मान आ असीम प्रेम बुझना जायछ। आई प्रत्येक क्षेत्रमे मैथिल युवा
वर्ग किछु ने किछु क’ रहल छैथ अपन मातॄभाषा आ मात्रृभूमिक लेल । एहने किछु मैथिल युवजन एकटा मैथिली फ़िल्म ल’ क’ आबि रहल छैथ जकर नाम अछि “ प्रेम प्रतिज्ञा” ।
अपन मिथिला फ़िल्म प्रोडक्शनक बैनरके अधीन बनल “ प्रेम प्रतिज्ञा” मिथिलावासी के अपन घर-आंगन,
संस्कृति आ दर्शकक मांगक धेयानमें रखैत
विशेष चहटगर गीत, मधुर संगीत, हंसी मजाक, एक्शनसं भरपूर फ़िल्म अछि। फ़िल्मक
निर्माता छैथ निर्माता- ओम शंकर राज आ दीपक चौधरी । युवा निर्देशक चंदन मिश्रा जी
द्वारा निर्देशित एहि फ़िल्मक कथा पटकथा आ गीत लिखने छथि दीपक दीवाना आ अनर्जित
शर्मा। सुन्नर संगीत देने छैथ शिव मनमोही। फ़िल्मक गीतके अपन मधुर स्वर देने छैथ
विकास झा, देवानन्द झा, साक्षी, राधा पाण्डेय, रंजना झा ।
लगभग एक सौ बेसी एलबम कए चुकल लहेरियासरायक हरिपट्टीक निवासी दीपक दीवाना मुख्य नायक आ
पूजा कौशिक मुख्य नायिका छैथ । नवोदित कलाकार में ओमशंकर राज आ पलक। सह कलाकार छैथ
गुज्जर रंगीला, ज्ञानी रावत, हीरा देवी, चंदन राय, संजय भंडारी, आ कोमल मिश्रा
।
फ़िल्मक कथा ओहन व्यक्ति के सजग क’ रहल अछि जे
बेटाक मोह में आबि बेटा बेटीमे अन्तर क’ बेटी पर घोर अत्याचार, बालिका पर उत्पीड़न
करैत छैथ । फ़िल्मक शूटिंग मिथिलाक प्रमुख स्थल पर भेल अछि जाहिमे दरभंगा, मधुबनी
सहित मुजफ़्फ़रपुर, वैशाली, राजगीर आदि महत्वपूर्ण स्थानक नाम अछि ।
फ़िल्मक विषय-वस्तु, गीत संगीत, प्रभावी अभिनय
आदिकए देखैत ई फ़िल्म निश्चित रुपेन मिथिलाक दर्शकक बीच अपन लोकप्रियता हासिल करत।
फ़िल्मक अपार सफ़लताकए लेल शुभकामना दैत मिथिला सिनेप्रेमीसं आग्रह जे ओ ई फ़िल्म
अवश्य देखैथ।